title: Sunglasses at Night

text: Suomalainen The Local Band teki kappaleesta cover -version vuonna 2015.


title: Robert Kardashian

text: Robert Kardashian (22. helmikuuta 1944 Los Angeles, Kalifornia – 30. syyskuuta 2003 Los Angeles, Kalifornia) oli yhdysvaltalainen asianajaja ja liikemies. Kardashian tuli tunnetuksi maanlaajuisesti, kun hän puolusti ystäväänsä O.J. Simpsonia tämän murhaoikeudenkäynnissä vuonna 1995.


title: Robert Kardashian

text: Hän sai neljä lasta ensimmäisen vaimonsa, Kris Kardashianin (o.s. Houghton, myöh. Jenner), kanssa: Kourtney, Kim, Khloé, ja Rob, joista kaikki ovat tulleet myöhemmin tunnetuksi tositelevisio-ohjelmasta "Kardashianit".


title: Robert Kardashian

text: Kardashian kuoli ruokatorven syöpään.


title: Sadiq Umar

text: Sadiq Umar (s. 2. helmikuuta 1997 Kaduna) on nigerialainen jalkapalloilija, joka edustaa italialaista AS Romaa. Pelipaikaltaan Umar on hyökkääjä.


title: Sadiq Umar

text: Umar siirtyi vuonna 2013 kotimaastaan italialaisen Spezia Calcion organisaatioon. Heinäkuussa 2015 hän siirtyi kauden 2015–2016 kattavalle lainalle AS Romaan. Umar debytoi seuran edustusjoukkueen paidassa Serie A:ssa marraskuussa 2015 Bolognaa vastaan. Avausmaali syntyi seuraavassa kuussa Genoan verkkoon.


title: Teräsmies III

text: Teräsmies III on Richard Lesterin ohjaama supersankarielokuva vuodelta 1983. Se on "Teräsmies" -elokuvasarjan kolmas elokuva. Elokuvan pääosassa ovat Christopher Reeve, Richard Pryor, Annette O'Toole, Annie Ross, Pamela Stephenson ja Robert Vaughn.


title: Teräsmies III

text: Elokuva menestyi kahta aiempaa "Teräsmies" -elokuvaa huonommin sekä taloudellisesti että kriittisesti.


title: Teräsmies III

text: Frank Ozilla oli alun perin cameo-rooli tässä elokuvassa kirurgina, mutta kohtaus poistettiin.


title: Neuvostovakoilun varjossa

text: Neuvostovakoilun varjossa – Helsingin neuvostolähetystö kiihoitus- ja vakoilutoiminnan keskuksena on Mika Waltarin poliittinen pamfletti vuodelta 1942. Sen on julkaissut Otava. Teoksesta otettiin kaksi lisäpainosta vielä samana ja seuraavana vuonna. Neljäs painos ilmestyi 1994. Söderström & C:o julkaisi sen ruotsiksi nimellä "I sovjetspionagets skugga".


title: Neuvostovakoilun varjossa

text: Tällä teoksella ja toisella poliittistella pamfletilla "Totuus Virosta, Latviasta ja Liettuasta" (nimimerkillä Nauticus, 1942) Waltari osallistui sotien aikana sotapropagandan tekoon. Waltarin propagandateoksia, kuten muutakin lajin kirjallisuutta, hyödynnettiin ajan sanomalehtien aineistona.


title: Neuvostovakoilun varjossa

text: Waltari hyödynsi romaanissa "Rakkaus vainoaikaan" tämän sekä teoksensa "Totuus Virosta, Latviasta ja Liettuasta" sisältöä. "Rakkaus vainoaikaan" poistettiin sodan jälkeen joistakin kirjastoista poliittisista syistä. Tosin Waltarin kirjoista huomattavasti useammin poistettuja olivat "Neuvostovakoilun varjossa" ja talvisodasta kertova pienoisromaani "Antero ei enää palaa".


title: Neuvostovakoilun varjossa

text: Waltari käsittelee teoksessa muun muassa sodanaikaisia linnoitustöitä ja Neuvostoliiton niihin kohdistamaa urkintaa. Mikko Kylmälä pitää historian pro gradussaan Waltarin teosta hyvänä linnoitustöihin suuntautunutta vakoilutoimintaa käsittelevänä aikalaislähteenä


title: Pius Paschke

text: Pius Paschke (s. 20. toukokuuta 1990) on saksalainen mäkihyppääjä. 175 senttimetriä pitkä Paschke edustaa WSV Kiefersfeldeniä.


title: Pius Paschke

text: Paschke debytoi maailmancupissa joulukuussa 2013 Engelbergin suurmäen kilpailussa sijoittuen sijalle 47. Ensimmäiset pisteensä hän saavutti helmikuussa 2015 Vikersundin lentomäen kilpailusta sijoittuen 29:nneksi. Parhaimmillaan hän on ollut kahdestoista Wisłassa marraskuussa 2017.


title: Pius Paschke

text: Continental Cupissa Paschke on saavuttanut kolme osakilpailuvoittoa.


title: Lisa-Maria Zeller

text: Lisa-Maria Zeller (s. 1. tammikuuta 1992) on itävaltalainen alppihiihtäjä, joka edustaa Sportclub Maishofenia.


title: Lisa-Maria Zeller

text: Nuorten MM-kilpailuissa 2013 Zeller voitti kultaa suurpujottelussa. Maailmancupissa hän kilpaili ensimmäisen kerran Lenzerheiden suurpujottelussa maaliskuussa 2013. Maailmancupin pisteille Zeller pääsi ensimmäisen kerran Lienzin pujottelussa joulukuussa 2015 oltuaan 23:s.


title: Luettelo rugbyn olympiamitalisteista

text: Rugby on ollut olympialaisten lajivalikoimassa neljästi. Menestyneimmät maat olympialaisten rugbyssä ovat Yhdysvallat ja Ranska.


title: Incertae sedis

text: Incertae sedis (”epävarma asema”) on taksonominen termi, joka tarkoittaa että ryhmän sukulaisuussuhteet ovat tuntemattomat tai epämääräiset.


title: Kromikloridi

text: Kromikloridi eli kromi(III)kloridi (CrCl) on kromi- ja kloridi-ionien muodostama epäorgaaninen ioniyhdiste. Yhdistettä käytetään muun muassa pigmenttinä ja muiden kromiyhdisteiden valmistamiseen.


title: Kromikloridi

text: Kromikloridi on kidevedettömänä huoneenlämpötilassa violettia kiteistä ainetta. Lisäksi tunnetaan kidevedellinen heksahydraatti (CrCl·6HO), joka on väriltään vihreää. Kidevedetön yhdiste ei liukene veteen, mikäli liuoksessa ei ole mukana pelkistimiä kuten Cr-ioneja. Heksahydraatti sen sijaan on veteen liukoista ainetta. Konsentraatiosta riippuen yhdiste muodostaa veden kanssa laimeina violetteja ja väkevinä vihreitä vesiliukoisia kompleksi-ioneja. Kuumennettaessa yhdistettä vedyn läsnä ollessa noin 600 °C:n lämpötilassa muodostuu kromi(II)kloridia. Enemmän kuumennettaessa kromikloridi hapettuu kromi(III)oksidiksi. Kromikloridin kiderakenne muistuttaa alumiinikloridin ja yttriumkloridin rakennetta. Kiderakenteessa alkeiskoppi on kuutiollinen ja rakenteessa kromi- ja kloridi-ionit muodostavat vuorottelevan kerrosrakenteen.


title: Kromikloridi

text: Kromikloridia voidaan valmistaa yhdessä rauta(II)kloridin kanssa kuumentamalla kromiittimineraalia tai ferrokromia kloorivirrassa hiilen läsnä ollessa tai kromi(III)oksidin ja kloorin välisellä reaktiolla. Muita tapoja valmistaa yhdistettä on muun muassa kromyylikloridin reaktio kloorin ja hiilimonoksidin kanssa. Kidevedetöntä yhdistettä voidaan valmistaa myös kuumentamalla heksahydraattia tionyylikloridin läsnä ollessa.


title: Kromikloridi

text: Kromikloridia käytetään pigmenttinä ja valmistettaessa muita kromipigmenttejä. Sitä voidaan käyttää myös tekstiilien käsittelyssä esimerkiksi peittauksessa, katalyyttinä orgaanisen kemian synteeseissä, kromauskylvyissä, elektrolyyttinä aurinkokennoissa ja hyvin puhtaan kromin valmistukseen.


title: Kai Savola

text: Kai Kari Savola (s. 30. syyskuuta 1931 Helsinki) on suomalainen teatterinjohtaja. Hänelle on myönnetty professorin arvonimi 1983. Hän on toiminut teatterinjohtajana Tampereen Työväen Teatterissa 1968–1973 ja Suomen Kansallisteatterissa 1973–1974 ja sen jälkeen pääjohtajana vuoteen 1991.


title: Kai Savola

text: Savola on koulutukseltaan ylioppilas. Hän on työskennellyt teatteri- ja kirjallisuustoimittajana 1957–1963, televisiotoimittajana 1960–1962. Hän oli Ylioppilasteatterin hallinnollinen johtaja ja sihteeri 1959–1962, Työväen näyttämöiden liiton toiminnanjohtaja 1962–1965, Helsingin kaupunginteatterin dramaturgi 1965–1968.


title: Tuseeraus

text: Tuseeraus eli tušeeraus on naisilla emättimen ja molemmilla sukupuolilla peräsuolen kautta tunnustelemalla sormilla tehtävää näiden ja muiden lantion elinten tutkimusta. Ainakin aiemmin se oli tärkein lantion elinten, varsinkin naisen sisäisten sukupuolielinten tutkimustapa. Miehillä tuseerausta voidaan käyttää eturauhassyövän toteamiseen. Tuseerausta voidaan käyttää myös ulostamisen helpottamiseen potilailla, joilla esiintyy ummetusta tai selkäydinvamman aiheuttamia ulostusongelmia.


title: Style (Taylor Swift)

text: Style on yhdysvaltalaisen laulaja-lauluntekijä Taylor Swiftin kappale, joka julkaistiin 9. helmikuuta 2015 kolmantena singlenä Swiftin viidenneltä albumilta "1989". Kappale sai pääasiassa positiivisia arvosteluja kriitikoilta, jotka kehuivat 1980-luvun henkistä kappaletta ja pitivät sitä yhtenä albumin parhaista kappaleista. ”Style” menestyi albumin aiempien singlejulkaisujen tapaan hyvin ja nousi Billboard Hot 100 -listan 6. sijalle.


title: Style (Taylor Swift)

text: Kappale kuultiin ensimmäisen kerran lyhyenä mainosversiona Target-tavarataloissa. Big Machinen johtaja kertoi Twitterin kautta joulukuussa 2014, että arvelee ”Stylen” olevan albumin seuraava single. Republic vahvisti väitteen myöhemmin tammikuussa. ”Style” menestyi hyvin ja nousi Billboard Hot 100 -listalla sijalle kuusi.


title: Style (Taylor Swift)

text: Moni kriitikko piti kappaletta yhtenä albumin parhaista. "Los Angeles Times" kutsui sitä aistilliseksi funk-kappaleeksi. "The New York Times" kirjoitti, että kappale on albumin kohokohta, verraten sitä Miami Vice -sarjan soundtrack-albumiin.


title: Style (Taylor Swift)

text: Kappaleen musiikkivideo oli tarkoitus julkaista "Good Morning American" televisiolähetyksessä, mutta se julkaistiinkin jo muutamaa tuntia aikaisemmin kanadalaisen musiikkikanavan kautta 13. helmikuuta 2015. Videossa Swift muistelee menneisyyttään poikaystävänsä kanssa erilaisten muistikuvien kautta. "Rolling Stone" kommentoi, että video on erilainen teos Swiftin edellisiin musiikkivideoihin verrattuna, sillä se esittelee hänet tummemmassa ja abstraktimmassa valossa.


title: Erbium(III)jodidi

text: Erbium(III)jodidi (tai "erbiumtrijodidi" tai pelkkä "erbiumjodidi") on erbiumin epäorgaaninen yhdiste jodin kanssa, jossa jodi esiintyy hapetusluvulla −I ja erbium +III. Näin muodostuva yhdiste on ErI. Se muodostaa violetteja trigonaalisia kiteitä.


title: Erbium(III)jodidi

text: Erbiumjodidia voidaan valmistaa suoraan alkuaineista, kun niitä kuumennetaan:


title: Erbium(III)jodidi

text: Erbiumjodidi on hygroskooppinen aine. Sitä on käytetty metallihalidilampuissa, samoin kuten holmium(III)jodidiakin.


title: Vuoden 1973 öljykriisi

text: Vuoden 1973 öljykriisi eli ensimmäinen öljykriisi oli jom kippur -sodan vuoksi vuonna 1973 syttynyt maailmanlaajuinen öljykriisi.


title: Vuoden 1973 öljykriisi

text: Jom kippur -sodan aikana ja jälkeen OPEC:in arabijäsenistä sekä Egyptistä ja Syyriasta koostuva OAPEC (Organization of Arab Petroleum Exporting Countries) yritti öljyntuotannon leikkauksilla pakottaa Yhdysvallat liittolaisineen lopettamaan tukensa Israelille, joka oli sotinut arabimaita vastaan useissa sodissa. Öljykriisin lopettamiseksi Yhdysvallat uhkasi arabimaita ja niitä usein avustanutta Neuvostoliittoa viljatoimitusten lopettamisella. Samoihin aikoihin OPEC päätti rajuista öljynhinnan nostoista.


title: Vuoden 1973 öljykriisi

text: Öljykriisi hidasti talouskasvua, kiihdytti inflaatiota, laukaisi taloustaantumaa, aiheutti joissakin maissa lamaa ja sen seurauksena Britannia ja Norja aloittivat laajat öljyn etsinnät Pohjanmerellä. Yhdysvallat reagoi energiakriisin opetuksiin myöntämällä lupia ydinvoimaloiden rakentamiseen. Suomessa alkoi voimakas panostaminen kivihiilen käyttöön perusvoiman tuotannossa öljyn sijaan ja myös ydinvoimaprojektit saivat vauhtia. Neuvostoliiton kanssa neuvoteltiin maakaasutoimituksien aloittamisesta, jolloin riippuvuus arabien öljystä väheni. Samoin menettelivät myös Ranska ja Saksa USA:n vastustuksesta huolimatta. Ranskassa toteutettiin massiivista ydinvoimarakentamista, jonka seurauksena tätä nykyä Ranska tuottaa miltei 80 prosenttia sähköstään ydinvoimalla. OECD-maat perustivat kansainvälisen energiajärjestön IEA:n. Korkeimmillaan öljyn hinta oli kuitenkin vasta kriisin jälkeen, 1970-luvun lopulla.


title: Vuoden 1973 öljykriisi

text: Öljykriisi näkyi myös suomalaisten arjessa. Sisäasiainministeriö antoi talouselämän säännöstelystä poikkeuksellisissa oloissa annetun lain nojalla koko joukon määräyksiä energian säästämiseksi. Määräysten rikkomisesta olisi voinut seurata sakkoa tai jopa vankeusrangaistus. Lisäksi ilmoitettiin, että ellei niitä noudateta, joudutaan turvautumaan myöhemmin pakkosäännöstelyyn. Yhtään rangaistusta ei kuitenkaan annettu. Rangaistusuhan alaisia määräyksiä olivat:Määräykset olivat voimassa joulukuusta 1973 toukokuun 1974 loppuun. Liikenneministeriö määräsi yleisen 80 kilometrin nopeusrajoituksen, joka jäi voimaan myös kriisin jälkeen.


title: Vuoden 1973 öljykriisi

text: Lisäksi harkittiin television maanantailähetysten lopettamista.


title: Vuoden 1973 öljykriisi

text: Bensiinin rajakaupan hillitsemiseksi määrättiin ruotsalaisille ja norjalaisille autoilijoille helmikuussa 1974 bensiinikortit. Ruotsin rajalla bensiiniä oli myyty yli kuukausikiintiön ja bensiinin jakelu oli jouduttu paikoin täysin lopettamaan. Rajoituksen mukaan Ruotsissa ja Norjassa rekisteröityihin autoihin sai myydä vain 20 litraa polttoainetta joka toinen päivä.


title: Vuoden 1973 öljykriisi

text: Öljykriisin seurauksena polttonesteiden hinnat nousivat Suomessa voimakkaasti. Tammikuussa 1974 raskaan polttoöljyn hinta nousi 2,8-kertaiseksi, kevyen polttoöljyn hinta 1,8-kertaiseksi, dieselöljyn hinta 1,4-kertaiseksi ja bensiinin hintakin neljänneksellä vain yhdessä yössä.


title: Adalbert Wahl

text: Adalbert Emil August Wahl (1871–1957) oli saksalainen historioitsija ja vuosina 1910–1939 professori viimeksi Tübingenin yliopistossa.


title: Cleanthony Early

text: Cleanthony Early (s. 17. huhtikuuta 1991 Bronx, New York) on yhdysvaltalainen koripalloilija.


title: Cleanthony Early

text: New York Knicks varasi Earlyn NBA:han 34. vuorolla. Hän pelasi ensimmäisellä ammattilaiskaudellaan myös Knicksin D-liigajoukkue Westchester Knicksissä.


title: Cleanthony Early

text: 30. joulukuuta 2015 Early oli ollut palaamassa kotiinsa strippiklubilla vietetyn yön jälkeen, kun kuuden miehen joukkio pakotti Earlya ja tämän tyttöystävää kuljettaneen Uber-auton pysähtymään. Earlylta ryöstettiin tämän mukana olleet kultaketjut ja kultahampaat, käteistä ja matkapuhelin, ja lisäksi häntä ammuttiin oikeaan jalkaan.


title: John Austin (oikeustieteilijä)

text: John Austin (3. maaliskuuta 1790 Creeting Mill, Suffolk, Englanti – 1. joulukuuta 1859 Weybridge, Surrey) oli englantilainen juristi ja oikeusfilosofi, joka tunnetaan oikeuspositivismin kehittäjänä.


title: John Austin (oikeustieteilijä)

text: Palveltuaan Britannian armeijassa hänestä tuli sen jälkeen asianajaja vuonna 1818. Hän kieltäytyi harjoittamasta ammattiaan ja suosi sen sijaan oikeuden tutkimista ja toimi Lontoon yliopiston oikeustieteen professorina vuosina 1829-1833. Hänen julkaisuihinsa kuuluvat "The Province of Jurisprudence Determined" (1832) ja "Lectures on Jurisprudence".


title: John Austin (oikeustieteilijä)

text: Hänen teoksensa keskittyvät etupäässä positivistisen oikeusteorian kehittämiseen. Hän muun muassa yritti erottaa moraaliperiaatteet positiivisesta oikeudesta. Hän katsoi oikeuden johtuvan yhdestä auktoriteetista, eli suvereenista, joka pystyi määräämään sanktioita lain noudattamiseksi ja että suvereeniä yleensä toteltiin.


title: John Austin (oikeustieteilijä)

text: Austinin utilitaristiseen lähestymistapaan oikeutta kohtaan vaikutti voimakkaasti Jeremy Bentham.


title: Alfred Wahlberg

text: Herman Alfred Leonard Wahlberg (1834–1906) oli ruotsalainen maisemamaalari, Ruotsin ensimmäisiä moderneja maisemamaalareita. Wahlberg saapui vuonna 1857 Guden oppilaaksi Düsseldorfiin, mistä matkattuaan Alankomaihin ja Belgiaan palasi Tukholmaan vuonna 1862. Wahlberg suunnitteli paluuta Düsseldorfiin, mutta Kaarle XV kielsi tämän ja kehotti Wahlbergia sen sijaan menemään Pariisiin. Vuodesta 1866 lähtien Wahlberg oleskelikin enimmäkseen Pariisissa paitsi kesäisin kävi Ruotsissa. Wahlberg tutustui Ranskan realistiseen ulkoilmamaalaukseen. Barbizonin koulun johdosta Wahlberg alkoi kannattaa tunnelmamaalausta. Hän päätyi Ruotsin ensimmäiseksi tunnelmamaalauksen edustajaksi ja löysi keinot päästä irti voimakkaasta akateemisuudesta, jonka vaikutus oli voimistumassa. Vuoden 1878 Pariisin maailmannäyttelyssä hänet palkittiin teoksistaan ensimmäisen luokan mitalilla. 1800-luvun lopussa hän alkoi maalata entistä epätasaisemmalla ja levottomammalla tyylillä ja värityksellä.


title: Alfred Wahlberg

text: Wahlbergin teoksia ovat muiden muassa Nationalmuseumissa oleva "Kuutamoinen jokimaisema" vuodelta 1870, Göteborgissa oleva "Toukokuu Nizzassa" vuodelta 1878 sekä Ateneumin taidemuseossa olevat "Ilta" ja "Merimaisema kuutamossa" vuodelta 1888.


title: Adam Deutsch

text: Adam Deutsch (s. 22. toukokuuta 1995 Gävle, Ruotsi) on ruotsalainen jääkiekkopuolustaja, joka pelaa Itävallan Erste Bank Eishockey Ligan kroatialaisjoukkue Medveščak Zagrebissa.


title: Adam Deutsch

text: Deutsch on Strömsbro IF:n kasvatti. Hän pelasi myöhemmät juniorivuotensa kuitenkin Brynäs IF:ssä, jossa Deutsch voitti J20 SuperElitin pronssia vuonna 2014, J18 Allsvenskanin mestaruuden vuonna 2013 ja U16 SM:n pronssia vuonna 2011. Kaudella 2014–2015 hän toimi Brynäsin J20-junioreiden varakapteenina. Deutsch debytoi samalla kaudella myös seuran SHL-joukkueessa, jossa hän pelasi kolme runkosarja- ja seitsemän playoff-ottelua tehden kaksi syöttöpistettä. Deutsch teki SHL-debyyttinsä runkosarjan avauskierroksella 11. syyskuuta 2014 Frölunda HC:tä vastaan.


title: Adam Deutsch

text: Heinäkuussa 2015 Deutsch siirtyi try-outille KHL:n kroatialaisjoukkue Medveščak Zagrebiin, jonne hän sai vuoden mittaisen sopimuksen elokuussa. Deutsch teki tulokaskautensa aikana 20 runkosarjaottelussa yhden maalin. KHL-kauden jälkeen hän vahvisti Medveščakin kakkosjoukkuetta Kroatian pääsarjan pudotuspeleissä, jotka päättyivät mestaruuteen.


title: Adam Deutsch

text: Kaudeksi 2016–2017 Deutsch palasi kotimaahansa ja siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Almtuna IS:ään.


title: Adam Deutsch

text: Deutsch palasi kaudeksi 2017–2018 vuoden mittaisella sopimuksella Medveščak Zagrebiin, joka siirtyi KHL:stä pelaamaan Itävallan Erste Bank Eishockey Ligaa.


title: Adam Deutsch

text: Myös Deutschin pikkuveljet David ja Gabriel pelaavat jääkiekkoa. David pelaa MODO Hockeyn Allsvenskan-joukkueessa ja Gabriel Brynäs IF:n junioreissa.


title: John Westlake

text: John Westlake (1828–1913) oli brittiläinen lakimies ja kansainvälisen oikeuden tutkija. Hän oli asianajaja, sittemmin 1888–1908 kansainvälisen oikeuden professori Cambridgessa ja vuosina 1900–1906 Haagin kansainvälisen välitystuomioistuimen jäsen. Hän julkaisi teokset "Treatise on Private International Law" ja "International Law".


title: John Westlake

text: Westlake puolusti Suomea vuonna 1900 aikakauslehdessä "National Review" kirjoituksessa "The Case of Finland" ja sittemmin varsinkin "Times"-lehdessä olleissa kirjoituksissa. Lisäksi hän osallistui vuonna 1910 pidettyyn kansainväliseen lakimieskonferenssiin, jonka laatimassa ns. Lontoon julistuksessa vaadittiin Venäjää lopettamaan Suomen autonomian vastustaminen.


title: Fredrik Westin

text: Fredrik Westin (1782–1862) oli ruotsalainen taidemaalari, Tukholman taideakatemian professori ja 1828–1840 saman akatemian johtaja. Hänen maalaamansa muotokuvat ovat yleensä tarkkoja. Hän maalasi mm. piispa Frans Mikael Franzénin muotokuvan vuonna 1832. Westinin klassisistiset allegoria-, historia- ja alttaritaulut olivat aikalaisten suosimia. Turun palon jälkeen Westin maalasi Turun tuomiokirkon uuden alttaritaulun.


title: Pansion työväentalo

text: Pansion työväentalo eli Pansiola oli työväentalo Turun Pansiossa Valmetinkadulla. Sen rakensi Pansion sosialidemokraattinen työväenyhdistys, ja se valmistui lähes valmiiksi 1951. Rakennustyöt tehtiin osittain talkoovoimin. Jo alun pitäen siellä suunniteltiin esitettäväksi elokuvia, joten konehuone oli suunnitelmassa mukana, tosin siihen tuli mittavirhe, eikä se täyttänyt normeja, joten sitä jouduttiin jatkamaan salin puolelle. Salissa järjestettiin myös tansseja, joiden ajaksi viiden istuimen mittaiset penkit nostettiin syrjään. Elokuvateatteritoiminta päättyi 1961 television vietyä katsojat. Myös tanssien järjestäminen lopetettiin, ja tilat muutettiin liiketiloiksi, ja sali jaettiin kahteen kerrokseen. Rakennus siirtyi yksityisomistukseen. Se paloi joulukuun lopussa 2015.


title: Pansion työväentalo

text: Rakennuksen pinta-ala oli 2 000 neliömetriä. Presidentti Mauno Koivisto ja Tellervo Koivisto tutustuivat työväentalon tansseissa.


title: Arctocyonidae

text: Arctocyonidae on sukupuuttoon kuollut primitiivisten istukkanisäkkäiden heimo. Se sisälsi yli 20 sukua, jotka elivät liitukaudelta eoseenille, mutta olivat runsaimmillaan paleoseenilla. Ne saattoivat olla lähellä myöhempien kaviokyntisten esi-isää. Arctocyonidit olivat enimmäkseen lyhytjalkaisia, varsin kömpelöitä eläimiä. Jotkut olivat kaikkiruokaisia ja saavuttivat nykyisen karhun koon, toiset olivat pienempiä ja söivät kasveja.


title: David Davidson

text: David Davidson (s. 17. marraskuuta 1986 Accra, Ghana) on ghanalainen jalkapalloilija, pelipaikaltaan keskuspuolustaja. Hän edustaa tadžikistanistanilaista Vakhsh Qurghonteppaa.


title: David Davidson

text: Davidson on edustanut myös suomalaisia KTP:tä ja TP-47:ää sekä kazakstanilaista FK Tarazia. Hän pelasi kaudella 2007 KTP:ssä 18 Veikkausliigan ottelua.


title: Obinna Okafor

text: Obinna Okafor (s. 13. heinäkuuta 1981) on nigerialainen jalkapalloilija, pelipaikaltaan hyökkääjä.


title: Obinna Okafor

text: Okafor pelasi kaudella 2006–2007 Etelä-Afrikan pääsarjassa Premier Soccer Leaguessa 19 ottelua ja teki kolme maalia edustaen Thanda Royal Zulua. Kaudella 2008 Okafor pelasi KTP:ssä kahdeksan Suomen pääsarjan Veikkausliigan ottelua, joissa hän teki yhden maalin.


title: Pirjo Laaksonen

text:
Pirjo Laaksonen (s. 25. lokakuuta 1957 Kokkola) on ollut Vaasan yliopiston liiketaloustieteen, erityisesti markkinoinnin professori vuodesta 2002. Vuodesta 2018 lähtien hän on toiminut Vaasan yliopiston Markkinoinnin ja viestinnän akateemisen yksikön dekaanina. Hänestä tuli kauppatieteiden kandidaatti vuonna 1983 ja lisensiaatti vuonna 1989. Hän väitteli kauppatieteiden tohtoriksi Vaasan kauppakorkeakoulusta vuonna 1992..
Laaksonen on toiminut Vaasan korkeakoulussa/yliopistossa assistenttina, yliassistenttina, tutkijana, apulaisprofessorina ja professorina 1980–97. Hän on hoitanut markkinoinnin professorin virkaa Vaasan yliopistossa vuodesta 1997 lähtien. Laaksonen on tutkimuksessaan erikoistunut esimerkiksi kuluttajakäyttäytymiseen ja kuluttajamarkkinointiin.


title: Entelodontit

text:
Entelodontit (Entelodontidae tai Entelodontoidea) on sukupuuttoon kuolleiden sikaa muistuttaneiden sorkkaeläinten ryhmä.
Vaikka niitä pidetään usein ”sikoina”, ne muodostavat oman ryhmänsä. Ne ovat vain kaukaista sukua nykyisille sioille vaikka kehittyivätkin yhteisestä kantamuodosta, joka eli noin 45 miljoonaa vuotta sitten. Suurin osa entelodonteista oli suuria metsästäjiä ja raadonsyöjiä. Viimeinen laji "Daeodon shoshonensis" kuoli sukupuuttoon noin 16 miljoonaa vuotta sitten.


title: Entelodontit

text: Entelodontteja pidettiin kauan sikaeläiminä, mutta uudet tutkimukset ovat osoittaneet niiden olleen lähempää sukua valaille ja virtahevoille kuin sioille. Ennen yläheimoon Entelodontoidea luokiteltiin Entelodontidaen lisäksi myös heimot Mixtotheriidae ja Cebochoeridae. Nyt ne luokitellaan yläheimoon Dichobunoidea, ja Entelodontidae on yläheimon ainoa heimo.


title: Seppo Hassi

text:
Seppo Hassi (s. 2. heinäkuuta 1961 Hyvinkää) on ollut Vaasan yliopiston matematiikan professori vuodesta 2001. Hän valmistui Helsingin yliopistosta filosofian kandidaatiksi vuonna 1983 ja väitteli filosofian tohtoriksi vuonna 1991..
Ennen nimittämistään professoriksi Vaasan yliopistoon Hassi työskenteli Helsingin yliopiston tilastotieteen laitoksella assistenttina ja yliassistenttina vuodesta 1985 ja tuntiopettajana Teknillisessä korkeakoulussa. Hassi on Helsingin yliopiston matematiikan dosentti. Hassin tutkimukset painottuvat muun muassa operaattori- ja spektraaliteoriaan.


title: Punainen tähti (järjestö)

text: Punainen tähti () oli Punaisen ristin kaltainen kansainvälinen järjestö, jonka tarkoituksena oli varustaa hevoshoitoambulansseja ja kouluttaa vapaaehtoista henkilökuntaa sodanaikaisen eläinlääkintähuollon avuksi. Vuonna 1914 perustetun järjestön kotipaikka oli Geneve. Toimintaan osallistujat olivat pääasiassa naisia, joita kutsuttiin tähtisisariksi. Järjestö käytti merkkinään punaista viisisakaraista tähteä, jossa oli tunnuslause "Inter arma misericordia," armeliaisuutta sodassa.


title: Punainen tähti (järjestö)

text: Ensimmäisen maailmansodan aikana järjestö toimi tehokkaasti useassa maassa. Ruotsin Punainen tähti lähetti hevoshoitoambulanssin Suomeen 1918 ja useita ambulansseja 1940. Ruotsin järjestö muutti 1941 nimensä Ruotsin Siniseksi tähdeksi ja toimi vielä rauhankin aikana. Suomen talvisodassa järjestön punainen tähti -tunnus herätti hämmennystä, koska se yhdistettiin Neuvostoliiton puna-armeijan samankaltaiseen tunnukseen. Vuonna 1917 perustettu Ruotsin järjestö perusti 1933 sairastallin Göteborgiin. Sairastalli joutui 1960-luvulla muuttamaan ja samoihin aikoihin perustettiin Sinisen tähden eläinsairaalan säätiö (), jonka ylläpitämästä eläinsairaalasta tuli 1997 alue-eläinsairaala, jollaisia Ruotsissa on nykyään neljä. Sinisen tähden eläinsairaalassa on 180 työntekijää ja 37 000 eläinten käyntikertaa vuodessa.


title: Punainen tähti (järjestö)

text: Suomen punainen tähti perustettiin 1918 ja sen hevoshoitoambulanssit osallistuivat Viron vapaussotaan, Aunuksen retkelle ja Inkeriläisten kansannousuun. Suomessa oli koulutettuja tähtisisaria 82 vuonna 1935. Suomen järjestö ei toiminut enää toisen maailmansodan aikana.


title: Punainen tähti (järjestö)

text: Suomen senaatti vahvisti yhdistyksen säännöt 1918. Yhdistyksen tarkoituksena oli suojata ja hoitaa sodan takia kärsimään joutuvia hevosia ja muita kotieläimiä. Sodan aikana yhdistys alistui sotilasviranomaisten määräyksiin ja rauhan aikana toimi yhteistyössä heidän kanssaan. Yhdistyksen keskushallitus toimi Helsingissä ja sitä avustivat muualle maahan perustetut piirihallitukset. Keskushallituksen ja piirihallitusten jäsenillä oli oikeus käyttää Suomen armeijan päähinettä, johon oli kokardin tilalle kiinnitetty yhdistyksen viisisakarainen merkki, ja pitämään samaa merkkiä vasemmassa hihassaan. Yhdistyksen palveluskunta (tähtisisaret) saivat pukeutua samalla tavoin sodan aikana ja rauhan aikana palvelustehtäviään suorittaessaan. Suomen punaisen tähden keskushallituksen ensimmäisenä puheenjohtajana toimi everstiluutnantti Torsten Forstén.


title: Eesti Kosmosebüroo

text: Eesti Kosmosebüroo on Viron valtion avaruustoimisto, joka perustettiin Enterprise Estonia -organisaatioon hallinnoimaan Viron avaruustoimintaa, etenkin Viron toimintaa Euroopan avaruusjärjestössä, International Astronautical Federationissa, EURISY-organisaatiossa sekä EUMETSAT-sääsatelliittiorganisaatiossa.


title: Eesti Kosmosebüroo

text: Viron avaruuspolitiikan määrittelee Viron elinkeino- ja viestintäministeriön avaruusneuvosto. Tarton observatorio vastaa avaruustieteestä ja kaukokartoituksesta. EU:n tutkimuksen puiteohjelman avaruusasiat koordinoi Archimedes-säätiö.


title: Eesti Kosmosebüroo

text: Vuodesta 2010 lähtien Viron parlamentilla on ollut avaruustutkimuksen tukiryhmä "Kosmose valdkonna toetusrühm", jonka puheenjohtaja on Anne Sulling.


title: Pirkko Vartiainen

text:
Pirkko Vartiainen (s. 13. toukokuuta 1953 Vähäkyrö) on ollut Vaasan yliopiston sosiaali- ja terveyshallintotieteen professori vuodesta 2002. Hän valmistui hallintotieteiden maisteriksi vuonna 1987, lisensiaatiksi vuonna 1992 ja tohtoriksi vuonna 1994 Vaasan yliopistosta.
Ennen nimittämistään sosiaali- ja terveyshallintotieteen professoriksi Vartiainen toimi määräaikaisena julkishallinnon apulaisprofessorina ja professorina Vaasan yliopistossa. Hän on työskennellyt Vaasan yliopistossa aiemmin myös assistenttina, tutkijana, suunnittelijana ja yliassistenttina. Hän on hallintotieteen dosentti Tampereen yliopistossa.


title: Pirkko Vartiainen

text: Vartiainen johtaa Vaasan yliopistossa deliberatiivisen hyvinvointipolitiikan tutkimusryhmää. Vartiaisen erikoisalaa ovat hyvinvoinnin ja hyvinvointijärjestelmien kehittäminen, kansalaisten osallistumista edistävään deliberatiivisen demokratiaan liittyvät tutkimuskohteet, kuten kansalaisraadit, sekä kompleksisuuden johtamisen ja pirullisten ongelmien kysymykset.


title: Ian Murdock

text: Ian Murdock (28. huhtikuuta 1973 – 28. joulukuuta 2015) oli yhdysvaltalainen tietotekniikan asiantuntija ja avoimen lähdekoodin uranuurtaja. Hän perusti Linuxiin pohjautuvan Debian-käyttöjärjestelmän. Käyttöjärjestelmän nimi on yhdistelmä Ianin ja hänen silloisen vaimonsa Debran etunimistä.


title: Ian Murdock

text: Avoimen lähdekoodin kehitystyön lisäksi Murdock työskenteli IT-alalla. Hän oli muun muassa Sun Microsystemsillä vuodesta 2007, toimi myös Linux Foundationin teknologiajohtajana ja aloitti pari kuukautta ennen kuolemaansa Docker Inc:in palveluksessa.


title: Ian Murdock

text: Murdockin kuolinsyytä ei ole virallisesti vahvistettu, mutta on epäilty itsemurha hänen Twitter tililtään lähetettyjen viestien vuoksi.


title: Olof Hvidén-Watson

text: Olof Hvidén-Watson (s. 10. elokuuta 1982 Göteborg, Ruotsi) on ruotsalainen jalkapalloilija, pelipaikaltaan keskikenttäpelaaja. Hän edustaa thaimaalaista Bangkok FC:tä.


title: Olof Hvidén-Watson

text: Hvidén-Watson on edustanut urallaan myös norjalaisia Odd Grenlandia ja Bodø/Glimtiä, suomalaista KTP:tä, ruotsalaista FC Trollhättania sekä thaimaalaisia Osotspa Saraburia ja Singhtarua FC:tä. Odd Grenlandissa hän pelasi 30 Norjan pääsarjan Tippeligaenin ottelua kausina 2006–2007 ja KTP:ssä 20 Suomen pääsarjan Veikkausliigan ottelua kaudella 2008.


title: Harry Søiberg

text: Harry Søiberg (13. kesäkuuta 1880 Rinkøbing Tanska – 2. tammikuuta 1954 Kööpenhamina Tanska) oli tanskalainen kirjailija.


title: Harry Søiberg

text: Søibergin isä oli turkkuri, joskin suku oli kalastajia ja merenkävijöitä. Oppikoulun käytyään myös Søiberg lähti merille, mutta palasi vuoden päästä Århusiin ja ryhtyi opettelemaan kirjansitojaksi. Kööpenhaminaan hän muutti vuonna 1900 ja edelleen Tanskan länsirannikolle 1906. Kirjailijan uransa hän aloitti varsinaisesti samana vuonna julkaistulla "Ode Egne" -teoksella.


title: Harry Søiberg

text: Søiberg oli varsin tuottelias kirjailija, jonka esikoisjulkaisu oli kriittisen vastaanoton saanut näytelmä, mutta joka kirjoitti sittemmin romaaneja ja novelleja.


title: André Martins (jalkapalloilija, 1987)

text: André Filipe Saraiva Martins (s. 26. maaliskuuta 1987 Ferreira do Alentejo, Portugali) on portugalilainen jalkapalloilija, pelipaikaltaan hyökkääjä.


title: André Martins (jalkapalloilija, 1987)

text: Martins edusti juniorina Desportivo Bejaa, Belenensesiä ja Navalia, jossa nousi edustusjoukkueeseen kaudeksi 2006–2007. Vuoden kuluttua hän siirtyi englantilaisen Fulhamin organisaatioon, muttei onnistunut nousemaan edustusjoukkueeseen, vaan siirtyi seuraavana kesänä bulgarialaiseen Vidima-Rakovskiin. Sittemmin Martins on edustanut myös venezuelalaista Caracas FC:tä (2009), bolivialaista Bolívaria (2009–2010), suomalaista IFK Mariehamnia (lainalla 2010) ja ruotsalaista Syrianskaa. Hän pelasi IFK Mariehamnissa yhden Veikkausliigan ottelun: 0–3-tappioon päättyneen vierasottelun Honkaa vastaan 1. toukokuuta 2010.


title: André Martins (jalkapalloilija, 1987)

text: Martins pelasi Portugalin alle 18-, alle 19- ja alle 20-vuotiaiden maajoukkueissa yhteensä 51 ottelua, joissa hän teki 16 maalia.


title: André Martins

text: André Martins -nimisiä henkilöitä:


title: Vesiheinikon jako

text: Vesiheinikon jako oli ennen vuotta 1903 usein tarpeelliseksi katsottu toimi, jossa vesialueeseen kuuluvat heinikot ja kaislikot jaettiin osakkaiden kesken. Näin toimittiin siitä huolimatta, että vesialueet isojakoa toimitettaessa jäivät yhteisiksi. Tavallisesti vesiheinikon jako oli tarkoitettu toistaiseksi voimassa olevaksi, eikä sillä haluttu vaikeuttaa myöhemmin suoritettavaa vesialueen lopullista jakoa. Myös suonkuivaushankkeen tai järvenlaskun avulla muodostuneet heinikot jaettiin usein ensin väliaikaisesti ennen lopullista vesijätön jakoa. Väliaikaisesta vesiheinikon jaosta säädettiin vuoden 1848 maanmittausohjesäännössä. Säädös mahdollisti myös lopullisen jaon suorittamisen heti, jolloin jaon tuli tapahtua isojaosta säädetyllä tavalla. Vuoden 1902 vesioikeuslaki ei enää sisältänyt säännöstä vesiheinikon jaosta, vaan se määräsi, että vesialuetta jaettaessa järvirehut otettiin huomioon etuna ja niiden hallinta siirtyi alueen mukana. Isojaon tai halkomisen yhteydessä voitiin vesialue ja vetinen maa jättää myös toistaiseksi jakamatta.


title: Linus Blomster

text: Linus Blomster (s. 27. maaliskuuta 1985) on suomalainen jalkapalloilija, pelipaikaltaan puolustaja.


title: Linus Blomster

text: Blomster pelasi IFK Mariehamnissa kaudella 2005 kuusi Veikkausliigan ottelua, joissa kaikissa hän tuli vaihdosta kentälle. Hänen ensimmäinen liigaottelunsa oli 12. toukokuuta pelattu, 0–4-tappioon päättynyt vierasottelu FC Interiä vastaan.


title: Grant Kerr

text: Grant Kerr (s. 1. joulukuuta 1985 Irvine, Skotlanti) on skotlantilainen jalkapalloilija, pelipaikaltaan keskikenttäpelaaja.


title: Grant Kerr

text: Kerr edusti junioritasolla skotlantilaista Hutchison Valea ja englantilaista Evertonia, josta siirtyi yhdysvaltalaiseen yliopistojoukkueeseen Fordham Ramsiin. Aikuistasolla hänen seurojaan ovat olleet kyproslainen Digenis Akritas Morphou (2010), yhdysvaltalaiset Fort Lauderdale Strikers (2011) ja Atlanta Silverbacks (lainalla 2011), norjalainen Tønsberg (2012), suomalainen VPS (2013) ja kreikkalainen Iraklis Psachna (2014).


title: Grant Kerr

text: Pääsarjatasolla Kerr on pelannut Suomessa ja Kreikassa. VPS:ssa hän pelasi 22 ottelua ja teki kaksi maalia Veikkausliigan kaudella 2013. Ensimmäisen liigapelinsä hän pelasi 9. toukokuuta VPS:n voittaessa vierasottelussa JJK:n 1–0. Kerr teki ensimmäisen liigamaalinsa 19. heinäkuuta, kun VPS voitti MYPA:n kotonaan 4–1. Iraklis Psachnassa Kerr pelasi kaudella 2013–2014 yhden ottelun: 9. maaliskuuta 2014, kun joukkue voitti kotonaan Asteras Magoulan 4–0.


title: Kromi(II)oksidi

text: Kromi(II)oksidi (CrO) on kromi- ja oksidi-ionien muodostama epäorgaaninen ioniyhdiste. Yhdisteessä kromi esiintyy hapetusluvulla +II.


title: Kromi(II)oksidi

text: Kromi(II)oksidista on kaksi erilaista kidemuotoa. Alkeiskopiltaan kuutiollinen väriltään musta muoto, jonka kiderakenne muistuttaa natriumkloridin kiderakennetta, ja alkeiskopiltaan heksagonaalinen punaruskea muoto. Kromi(II)oksidi on suhteellinen pysymätön yhdiste, joka kuumennettaessa disproportioituu metalliseksi kromiksi ja kromi(III)oksidiksi. Aine voi olla myös pyroforista. Vety pelkistää yhdisteen metalliseksi kromiksi. Kromi(II)oksidi ei liukene veteen, mutta liukenee esimerkiksi laimeaan vetykloridiin osittain hapettuen Cr-ioneiksi.


title: Kromi(II)oksidi

text: Yhdistettä voidaan valmistaa kuumentamalla alennetussa paineessa kromikarbonyyliä noin 200–250 °C:n lämpötilaan tai laimean typpihapon ja kromin amalgaaman välisellä reaktiolla tai hapettamalla ilman avulla. Näin muodostuu mustaa kromi(II)oksidia. Punaruskeaa kromi(II)oksidia saadaan pelkistämällä vedyllä kromi(III)oksidia, joka on liuotettu sulaan natriumfluoridiin.


title: Kalialuna

text:
Kalialuna, kaliumaluna eli kaliumalumiinisulfaatti on kalium- ja alumiini-ionien
(K ja Al) sekä sulfaatti-ionien (SO) muodostama kaksoissuola. Sen kemiallinen kaava on KAl(SO), mutta tavallisimmin se esiintyy kidevedellisessä muodossa KAl(SO)·12HO. Se on alunoista tunnetuin ja sitä nimitetäänkin usein lyhyesti alunaksi, mutta sen systemaattinen nimi on kaliumalumiinisulfaatti tai kidevedellisenä kaliumalumiinisulfaattidodekahydraatti. Sitä käytetään yleisesti veden puhdistuksessa, nahkojen parkitsemisessa, värjäämisessä tulenkestävissä tekstiileissä, leivinjauheissa ja kosmetiikassa.


title: Kalialuna

text: Kaliumaluna kiteytyy säännöllisinä oktaedrin muotoisina kiteinä, joiden kärjet ovat tasoittuneet, ja se liukenee hyvin veteen. Sen liuoksessa lakmus tulee punaiseksi, ja se on astringentti. Kuumennettaessa 92 °C:n lämpötilaan se sulaa liukenemalla omaan kideveteensä. Jos sitä edelleen kuumennetaan lähes punahehkuun saakka, se muuttuu huokoiseksi, murenevaksi kiinteäksi aineeksi, jota sanotaan "poltetuksi alunaksi". "Neutraalia alunaa" saadaan lisäämällä sen liuokseen niin paljon natriumkarbonaatti, että aluna alkaa kiteytyä.


title: Kalialuna

text: Kaliumaluna eli aluna-K on luonnossa esiintyvä sulfaattimineraali, jota esiintyy varsinkin siellä, missä sulfidimineraalit ja kaliumpitoiset mineraalit ovat hapettuneet jouduttuaan tekemisiin ilman kanssa. Ennen alunaa saatiin aluniitista, joka on rikkipitoisista vulkaanista kerrostumista louhittu mineraali. Sitä on löydetty muun muassa Italiasta Vesuviukselta Springsuren itäpuolelta Queenslandista, Alum Cavesta Tennesseestä Alum Gulchista Arizonata ja Cebun saarelta Filippiineiltä. Koostumukseltaan sitä muistuttaa myös kaliniitti, kuitumainen mineraali, jonka kaava on KAl(SO)·11HO.


title: Kalialuna

text:
Kalialunaa käytetään muun muassa nahkojen parkitsemiseen vuotia valmistettaessa, peittausaineena väriaineissa paperin valmistuksessa
sekä tekstiilien tekemiseen tulenkestäviksi. Sitä käytetään myös sameiden nesteiden kirkastuttamiseen, ja toisinaan sitä on myrskyjen jälkeen lisätty järvivesiinkin niissä olevien saasteiden saostamiseksi Ennen sitä on käytetty myös valokuvauskiinnitteissä filmin ja valokuvauspaperin kovettamiseen, mutta tästä käytöstä sen ovat syrjäyttäneet muut, tehokkaammat aineet.


title: Kalialuna

text: Alunaa käytetään astringenttina, verenvuotojen tyrehdyttämiseen sekä antiseptisena aineena. Sitä käytetään myös deodoranteissa niiden bakteerien lisääntymisen estämiseksi, jotka aiheuttavat hien hajun. Roomalainen lääkäri Dioscorides suositteli aikoinaan sen käyttämistä myös ihottumien ja hilseilyn hoitoon, mutta niihin siitä ei ole apua.


title: Kalialuna

text: Alunaa käytetään myös ayurvedassa, jossa se tunnetaan nimellä "phitkari" eli "saurashtiri" sekä perinteisessä kiinalaisessa lääketieteessä, jossa sen nimenä on "ming fan".


title: Kalialuna

text: Alunaa käytetään leivinjauheissa taikinan kohoamisen nopeuttamiseksi toisessa vaiheessa korkeissa lämpötiloissa. Lisäaineena sen E-koodi on E522.


title: Kalialuna

text: Kalialuna ärsyttää lievästi ihoa.


title: Mo Youxue

text: Mo Youxue (, s. 10. helmikuuta 1996 Liuzhou) on kiinalainen pikajuoksija, joka kilpailee 100 ja 200 metrin juoksussa. Mo on 176 senttimetriä pitkä ja painaa 67 kilogrammaa.


title: Mo Youxue

text: Mon paras saavutus on Pekingin maailmanmestaruuskisojen hopeamitali 4 × 100 metrin viestijuoksussa ajalla 37,92. Aika on Aasian ennätys.


title: Mo Youxue

text: Vuonna 2013 Mo voitti alle 18-vuotiaiden maailmanmestaruuden 100 metrin juoksussa ajalla 10,35. Aika on myös Mon oma ennätys. Vuoden 2015 Aasian-mestaruuskilpailuissa Mo voitti kultaa 4 × 100 metrin viestijuoksussa ajalla 39,04.


title: Jarl Jaatinen

text: Jarl Gustaf Hjalmarson Jaatinen (13. elokuuta 1914 Raahe – 23. helmikuuta 1940 Viipurin mlk) oli suomalainen arkkitehti, jonka ura jäi sodan takia lyhyeksi.


title: Jarl Jaatinen

text: Jaatinen valmistui Teknillisestä korkeakoulusta 1938. Opiskeluaikanaan hän työskenteli Jussi Paatelan ja Alvar Aallon toimistoissa. Viimeksi mainitussa hän osallistui avustajana muun muassa Villa Mairean suunnitteluun. Diplomityönään hän suunnitteli ylioppilaskylän Pitäjänmäelle. Hän työskenteli myös näyttömöavustajana Ruotsalaisessa teatterissa, jonka oppilaskoulussa opiskelleen Märta Laurentin kanssa hän oli kihlautunut 1937. He avioituivat seuraavana vuonna, ja heille syntyi 2. maaliskuuta 1940 poika Jarl nuorempi.


title: Jarl Jaatinen

text: Hänen lähin opettajansa oli Hilding Ekelund, joka tunnettiin arkkitehtina 1920-luvun klassisismista. Jaatinen oli kuitenkin omaksunut osin ulkomailla näkemänsä funktionalismin, jolla hän ehti jättää jälkensä suomalaisen arkkitehtuurin historiaan. Hän suunnitteli muun muassa yhden loistohuvilan sekä koulurakennuksen ja taidemuseon Viipuriin. Hänen ainoa toteutunut suunnitelmansa oli Helsingin Kulosaaressa sijaitseva vuonna 1939 valmistunut Villa Jaatinen, jonka hän suunnitteli äidilleen.


title: Jarl Jaatinen

text: Hän osallistui myös muutamiin kilpailuihin. Hän oli mukana ryhmässä, joka voitti kolmannen palkinnon Tallinnan keskussairaalan kilpailussa. Kolmannen palkinnon hän voitti myös Pariisin maailmannäyttelypaviljongin kilpailussa vuonna 1937. Hän oli mukana myös Alvar Aallon suunnitteluryhmässä, joka voitti kolmoisvoiton New Yorkin maailmannäyttelykilpailussa. Myöhemmin hän oli paviljongin rakennustyön valvojana.


title: Jarl Jaatinen

text: Jaatisen lupaavasti alkanut arkkitehdin ura katkesi kaatumiseen talvisodassa konekiväärijoukkueen johtajana. Hänet on haudattu perhehautaan Kulosaaren hautausmaalle. Sinne haudattiin myös hänen nuorempi veljensä Rolf Jaatinen, joka kaatui jatkosodassa elokuussa 1941.


title: Jarl Jaatinen

text: Perhehaudassa lepää myös veljessarjan kolmas, maantieteilijä Stig Jaatinen., samoin heidän äitinsä Hilja (Hilli) Jaatinen. Hilding Ekelund suunnitteli myöhemmin oppilaansa muistoksi haudalle kiven. Nuorin veljeksistä oli Sven Jaatinen. Hän toimi 1960-luvun alkupuolelta vuoteen 1993 apteekkarina Helsingissä Runeberginkadun apteekissa, joka oli alun perin ollut Viipurissa ja siirtynyt sodan jaloista Helsinkiin.


title: King 810

text: King 810 on Flintissä, Michiganissa vuonna 2007 perustettu nu metal -yhtye. Sen kappaleet käsittelevät usein huumeita, murhia Flintissä ja aseita. Yhtyeen laulajaa ammuttiin ryöstön yhteydessä vuonna 2010. Yhtye oli Slipknotin lämmittelijänä vuonna 2015.


title: King 810

text: Yhtyeen esikoisalbumi "Memoirs of a Murderer" julkaistiin elokuussa 2014.


title: Rohto (vuoden 1995 elokuva)

text: Rohto () on vuonna 1995 ensi-iltansa saanut yhdysvaltalainen draamaelokuva, joka kertoo kahdesta nuoresta pojasta, Erikistä ja Dexteristä, jotka lähtevät pitkälle matkalle löytääkseen rohdon AIDSiin, josta toinen heistä kärsii.


title: Rohto (vuoden 1995 elokuva)

text: Elokuva sijoittuu Minnesotaan, Yhdysvaltoihin kaupunkiin nimeltään Stillwater. Erik (Brad Renfro) on 13-vuotias hieman syrjitty murrosikäinen poika joka asuu itsekkään, emotionaalisesti väärinkäyttävän työnarkomaaniäitinsä, Gailin kanssa (Diana Scarwid) joka ei juuri vietä aikaa hänen kanssaan. Hänen isänsä asuu New Orleansissa. Dexter (Joseph Mazzello), joka on sairastunut vauvana AIDS:iin verensiirrosta , on juuri muuttanut Erikin naapuriin. Hän on 11-vuotias, mutta on ikäisekseen paljon lyhyempi ja avuttomampi. Dexter ja hänen äitinsä olivat hyvin läheisiä. Aluksi Erik oli vähät välittänyt Dexteristä, ja häntä usein kiusattiinkin kun hän asuu AIDS-potilaan naapurissa, mutta he tutustuivat, ja heistä tuli hyvät ystävät eroistaan huolimatta. Heidän ystävyyttään kuitenkin varjosti hieman Dexterin kuolemanpelko. Erik hakeutui viettämään paljon aikaa Dexterin ja hänen mukavan ja rakastavan äitinsä Lindan (Annabella Sciorra) kanssa, kireiden suhteidensa takia omaan äitiinsä, mutta salasi ystävyyden häneltä koska Erik tiesi ettei Gail voisi sitä hyväksyä. Linda oli hyvin iloinen kun Dexter oli saanut viimein hyvän ystävän, sillä kukaan ei halunnut olla tekemisissä Dexterin kaltaisen "tartuntavaaran" kanssa. Pojat yrittivät monin keinoin löytää rohtoa, mm. Erik teki eri kasveista rohtojuomia Dexterille, mutta niistä ei ollut apua.


title: Rohto (vuoden 1995 elokuva)

text: Gail sai kuitenkin tietää ystävyydestä, kun eräänä iltana Linda tuli kysymään Erikiltä mitä kasvia Dexter oli saanut, kun Dexter joutui lääkäriin myrkyllisen kasvin takia. Gail oli raivoissan, ja kysyi että yrittääkö Erik tappaa hänet ja itsensä, kun kaveeraa Dexterin kanssa. Hän läimäytti ja löi ja mätki Erikiä, ja soitti myöhemmin Lindalle ja kehotti Lindaa pitämään Dexterin kaukana, mutta Linda joka oli myös raivoissaan, Gailin itsekkyyden tähden, kieltäytyi tottelemasta ja halusi edistää ystävyyttä koska se oli molemmille pojille tärkeä asia. Erik kävi Dexterin ja Lindan luona usein syömässä, mutta Dexter oli välillä hyvin huonossa kunnossa. Eräänä iltana kun Linda oli kantanut sairaan oloisen Dexterin nukkumaan, ja kun Erik lähti, hän näki ikkunasta kun Linda itki portaissa. Hän aavisti, että kaikki ei tosiaankaan ole enää hyvin, rohto on saatava jostain ja pian.


title: Rohto (vuoden 1995 elokuva)

text: Pojat kerran lukivat iltapäivälehdestä artikkelin eräästä lääkäristä kaukaa New Orleansista, joka väitti löytäneensä rohdon AIDS:iin. Niin he päättivät lähteä keskenään lautalla Mississippi-joen kautta pitkälle matkalle, päämääränään New Orleans, toivonaan löytää se rohto, joka säästäisi Dexterin hengen.


title: Rohto (vuoden 1995 elokuva)

text: Pojat aloittivat matkan pienellä kumilautalla, mutta huomattuaan sen hitaaksi he ottivat venekyydin parilta rappeutuneelta poikamieheltä, Ponylta ja Jimmyltä mutta sitten lopulta varastivat heidän rahansa (heitä ei kohdeltu enää hyvin ja laivamies huijasi Erikiä maksamaan matkasta liikaa) ja yrittivät liftata muulla tavalla, ja pääsivätkin lava-autolla läheiseen kaupunkiin. Kun laivamiehet huomasivat että heidän rahansa oli varastettu, he löysivät pojat linja-autoasemalta ja jahtasivat heitä kunnes Dexter ja Erik joutuivat umpikujaan ränsistyneeseen rakennukseen. Erik veti esille linkkuveitsen puolustukseksi, aiheuttaen sen että myös toinen miehistä otti veitsen esille. Yhtäkkiä Dexter nappasi veitsen Erikin kädestä, ja sanoi että ei hyödytä vahingoittaa heitä, sillä hän kuolee kuitenkin, ja viilsi käteensä haavan aiheuttaen verenvuodon. Hän uhkaili venemiestä, sanoen "Vereni on myrkkyä" ,koska hänellä on AIDS ja voisi helposti tartuttaa taudin häneen (venemies oli saanut haavoja jahdatessaan poikia). No, laivamiehet lähtivät nyt pakoon vertavuotavaa Dexteriä, ja Erikiä. Kun miehet olivat häipyneet, Dexter tajusi mitä oli tehnyt altistaessaan verensä kehon ulkopuoliselle ympäristölle. Hän alkoi voida todella pahoin, jolloin Erik auttoi hänet takaisin linja-autoasemalle. Huomattuaan että heidän matkansa täytyy päättyä koska Dexter tuli huonompaan kuntoon ja lääkkeetkin olivat loppu, Erikin ainoa toivo oli soittaa Lindalle joka tuli noutamaan poikia asemalta kun he saapuivat toisella bussilla takaisin Stillwateriin.


title: Rohto (vuoden 1995 elokuva)

text: Paluun jälkeen Dexter vietti loppuelämänsä sairaalassa. Erik kävi paljon salaa sairaalassa katsomassa Dexteriä , tietäen, että Gail ei siitä pitäisi. Dexter ja Erik tekivät kepposen kolme kertaa lääkäreille, että Dexter olisi kuollut ja sitten yhtäkkiä säikäyttääkin lääkärin. Mutta ensimmäisellä kerralla kun myös hoitaja tuli huoneeseen, hän sanoi "tätä oli osattu odottaa". Dexter siis alkoi pelätä vielä enemmän ehkä pian koittavaa kuolemaansa, mutta tohtori lohdutti häntä, että monia ihmeitä on tapahtunut ja Dexter voisi olla yksi niistä. Koitti sateinen päivä, ja pojat katselivat sairaalassa televisiota. Dexter oli heikkovointinen, ja Linda lähti sairaalan pikkuputiikkiin ja sillä aikaa Erik kysyi Dexteriltä, että onko hän valmis kolmanteen säikäytyksen uhriin. Dexter nyökkäsi. Dexter painoi silmänsä kiinni ja Erik juoksi käytävälle, ja lääkäri tuli katsomaan, mutta Dexter ei säikäyttänytkään häntä. Hän olikin oikeasti kuollut. Erik kauhistui, ja Linda palasi käytävältä huoneeseen ja sai tietää ainoan lapsensa kuolleen, ja Erik menetti parhaan, ehkä ainoan ystävänsä.


title: Rohto (vuoden 1995 elokuva)

text: Viedessään Erikiä kotiin, Linda huomasi katua ylittävän äidin pitävän pientä lasta sylissään. Hän ajoi tien sivuun ja puhkesi kovaan itkuun. Erik itku kurkussa pahoitteli hänelle, että olisi pitänyt yrittää kovemmin löytää rohto. Linda hämmästyi siitä, halasi Erikiä ja selitti että Erik oli iloisin asia Dexterin elämässä, Dexter oli saanut viettää elämänsä onnellisimman kesän, joka oli myös hänen viimeisensä. Kotiin saavuttuaan he alkoivat vielä jutella autossa, mutta yhtäkkiä raivoissaan oleva Gail tuli ja veti Erikin ulos autosta. Kun hän alkoi jälleen mätkiä Erikiä, Linda puuttui tilanteeseen nopeasti ja aneli Gailia sisälle puhumaan kahdestaan hänen kanssaan.


title: Rohto (vuoden 1995 elokuva)

text: Sisällä Lindan talossa Gailin viha kostautui, kun Linda painoi hänet seinää vasten ja vihaisesti ja kyynelsilmin kertoi hänelle että Erik menetti juuri parhaan ystävänsä ja hän tulee hautajaisiin. Hän uhkasi tappaa Gailin, jos hän vielä lyö Erikiä. Gail lähti pois syyllisen näköisenä.


title: Rohto (vuoden 1995 elokuva)

text: Lindan luona koitti hautajaispäivä. Erik ja Linda seisoivat arkun vieressä. Linda antoi Erikin olla yksin. Erik jätti jäähyväiset Dexterille, ja lähti sitten pois Lindalta. Linda huomasi, että Erikillä ei ole toista kenkää. Hän käveli Dexterin arkun luokse, ja näki hänen pitävän Erikin kenkää sylissään. Dexter oli nähnyt matkalla paljon painajaisia kuolemastaan, mutta Erik oli neuvonut häntä pitämään kenkää rintaansa vasten ja ajattelemaan että Erik on aina hänen vieressään. Aina. Erik oli ottanut toisen Dexterin kengistä mukaansa.


title: Rohto (vuoden 1995 elokuva)

text: Erik meni joelle, ja laittoi Dexterin kengän purjehtimaan jokeen. Näin Erik jäi ainiaaksi Dexterin luokse, ja Dexter lähti kohti tuntematonta.


title: Rohto (vuoden 1995 elokuva)

text: Elokuva on saanut positiivisia arvosteluja, mutta ei tuottanut aikanaan hyvin ja ei ole Suomessa kovin tunnettu. Alkuperäisen elokuvan tunnusmusiikin on säveltänyt Dave Grusin. Elokuvassa kuultavan laulun "My Great Escape" on kirjoittanut Marc Cohn. Kappaletta ei olla koskaan julkaistu missään muussa mediassa elokuvan ulkopuolella.


Vuoden 2002 talviolympialaisten hakuskandaali tarkoittaa tapahtumasarjaa, jossa paljastui vuoden 2002 talviolympialaisten hakuprosessiin ja myöntämiseen liittyviä epäselvyyksiä.


title: Vuoden 2002 talviolympialaisten hakuskandaali

text: Kilpailu vuoden 2002 talviolympialaisista alkoi käytännössä heti vuoden 1998 Naganon talvikisavalinnan jälkeen koskien vuosia 1991–1995. Marraskuussa 1998 tulivat julki Salt Lake Cityn järjestelykomitean (engl. lyhenne SLOC) lahjontaepäilyt, jotka liittyivät tähän ajanjaksoon. Vuoden 2002 talviolympialaisten kesäkuussa 1995 käydyssä äänestyksessä Yhdysvaltain Utahin Salt Lake City voitti kolme muuta kilpailijaansa (Sveitsin Sionin, Ruotsin Östersundin ja Kanadan Quebecin) ensimmäisellä kierroksella. Kisapaikan valinnasta vastanneita Kansainvälisen olympiakomitean (KOK) jäseniä epäiltiin lahjusten vastaanottamisesta.


text: Asiaa käsiteltiin tiiviisti joulukuusta 1998 maaliskuussa 1999 järjestettyyn KOK:n ylimääräiseen kokoukseen saakka. Kokouksessa päätettiin komitean jäsenten erottamisista ja varoituksista. Viimeiset asiaa koskevat selvitykset tehtiin kesäkuun 1999 Soulin KOK-kokoukseen mennessä. Selvityksen tuloksena neljä KOK-jäsentä erosi, kuusi erotettiin ja kahdeksan sai eriasteisia varoituksia.


text: Lähtölaukaus asialle tapahtui 24. marraskuuta 1998, kun Salt Lake Cityn TV-kanava KTVX ilmoitti SLOC:n maksaneen yhden KOK-jäsenen tyttären eli kamerunilaisen KOK-jäsenen René Essomban tyttären Sonia Essomban opiskelun American Universityssä Washington D.C:ssä pian vuoden 1998 talvikisavalinnan jälkeen eli vuonna 1991. SLOCn maksamaa opiskeluapurahaa paljastui 400 000 dollaria kaikkiaan 13 henkilölle, joista kuudella oli läheiset suhteet KOK:n afrikkalaisjäseniin. Pian näiden paljastui SLOCn tarjoamat terveydenhoitopalvelut KOK:n jäsenille. Niiden arvoksi arvioitiin 28 000 dollaria.


text: KOK:n puheenjohtaja Juan Antonio Samaranch kutsui koolle 12. joulukuuta 1998 KOK:n toimeenpanevan komitean eli hallituksen kokouksen. Lahjonnan toi esiin KOK:n arvostettu pitkäaikainen jäsen, sveitsiläinen Marc Hodler. Hän sanoi kisaisännyysäänestyksessä olleen hämäriä piirteitä. Hodlerin mukaan lahjukset liikkuivat Atlantan 1996 kesäkisojen, Sydneyn 2000 kesäkisojen ja Salt Lake Cityn 2002 talvikisojen äänestyksen alla.,


text: Tammikuun alussa 1999 tuli esille vielä kongolaisen KOK-jäsenen Jean-Claude Gangan saama 60 000 dollarin voitot Salt Lake Cityn alueella tehdyistä maakaupoista, joissa rahoittajana oli ollut SLOC.


text: Tammikuussa 1999 KOK käynnisti oman tutkimuksensa KOK:n hallituksen kanadalaisjäsenen Dick Poundin johdolla. SLOC puolestaan käynnisti omat tutkimuksensa oman eettisen komitean puitteissa. Lisäksi Yhdysvaltain olympiakomitea (engl. lyhyenne USOC) muodosti oman ryhmänsä tutkimaan KOK:ta ja sen hallinnollista prosessia sekä kisakaupungin valintaprosessia. USOCn komissiota kutsuttiin puheenjohtajansa senaattorin George Mitchellin mukaan Mitchellin komissioksi. Neljäntenä tahona Yhdysvaltain keskushallinnon alainen FBI selvitti, onko SLOC rikkonut lahjontaa ja korruptiota koskevaa Yhdysvaltain lakia.


text: Tämän kaiken seurauksena 8. tammikuuta 1999 SLOC:n järjestelykomitean puheenjohtaja G. Frank Joklik ja varapuheenjohtaja Dave Johnson erosivat SLOCsta ja tehtävistään. Tutkinnassa tuli vastaan myös Tom Welchin nimi, joka oli ollut keskeinen toimija Salt Lake Cityn hakutoimikunnan johtajana. Hänen konsultointisopimuksensa SLOCn kanssa katkaistiin tässä yhteydessä.


text: Tämän kaiken seurauksena KOK:n puheenjohtaja Samaranch päätti kutsua koolle ylimääräisen KOK-istunnon Sveitsin Lausanneen 17.-18. maaliskuuta 1999, jolloin oli tarkoitus käsitellä mahdollista KOK-jäsenten erottamista.


text: Epäillyksi tuli kaikkiaan 14 KOK-jäsentä. Ensimmäisenä erosi 19. tammikuuta 1999 KOK:n suomalaisjäsen Pirjo Häggman, joka joutui miehensä työtehtävien myötä sotketuksi lahjusepäilyihin, sillä vuoden 1996 kesäkisojen hakijakaupunki Toronto tarjosi tammikuusta 1989 syyskuuhun 1990 tukea hänen miehensä työllistymiseen m.m. maksamalla perheen vuokran Torontossa. Lisäksi SLOC oli avustamassa hänen miehensä konsultointityötä Utahiin, jonka todellinen tarve jäi selvittämättä. Palkkio kuitenkin maksettiin.


text: Toinen vapaaehtoisesti eronnut KOK-jäsen oli libyalainen Bashir Mohamed Attarabulsi erosi 22. tammikuuta 1999. Taustana oli hänen poikansa SLOClta saama 700 dollarin kuukausiavustus opiskeluun Brigham Youngin yliopistossa. Attarabulsin eron aikoihin KOK:n australialaisjäsen John Coates, Sydneyn vuoden 2000 kesäkisojen hakukomitean puheenjohtaja, kertoi tarjonneensa kahdelle afrikkalaisjäsenelle 70 000 dollaria. Samoin paljastui Sydneyn hakukomitean kenialaisen KOK-jäsenen Charles Mukoran Lontoon oleskelun maksetut matkakulut ennen vuoden 2000 kesäkisojen valintaa.


text:
Poundin KOK-tutkimuskomissio kertoi 23. tammikuuta alustavat löydökset. Pound totesi tilaisuudessa:
KOK:n hallitus päätti tällöin esittää kuuden KOK-jäsenen erottamista järjestöstä. Lisäksi kolme jäsentä joutui lisätutkimuksiin ja yksi sai vakavan varoituksen. Kuusi erotettavaksi esitettyä olivat:


text: Listalla olisi ollut myös Swazimaan David Sikhulumi Sibandze, mutta hän päätti erota itse. Näistä erotettavaksi esitetyistä Kenian Charles Mukora erosi itse 28. tammikuuta 1999. Lisäksi Kamerunin René Essomba olisi joutunut erotettavien listoille, mutta hänen kuolemansa kesällä 1998 jätti hänet syytteiden ulkopuolelle.


text: Lisätutkimuksiin joutuivat Venäjän Vitali Smirnov, Etelä-Korean Un Young-Kim ja Norsunluurannikon Louis Guirandou N' Diaye. Alankomaiden Anton Geesink sai vakavan varoituksen, koska hänen ei katsottu saaneen asemansa takia henkilökohtaista hyötyä. Smirnov myönsi auttaneensa Neuvostoliiton entisen jääkiekkotähden Aleksandr Ragulinin sairaalahoitoon Salt Lake Cityyn vuonna 1991. Ragulin kärsi pahoista verenkierto-ongelmista ja oli vaarassa menettää jalkansa. "Käännyin hädissäni SLOCn puheenjohtajan Tom Welchin puoleen asiassa". Venäläiset maksoivat matkan New Yorkiin, ja hoidon maksoi SLOC.


text: Selvitysten aikana ilmeni, että SLOC oli lahjoittanut KOK:n jäsenille Browning-merkkisiä amerikkalaisia aseita kaikkiaan noin 10 000 dollarin arvosta.


text: KOK:n asettaman Poundsin komitean selvitykset jatkuivat maaliskuun 1999 KOK-kokoukseen asti. Ennen sitä samoalainen KOK-jäsen Seiuli Paul Wallwork joutui erotettavien listalle, sillä hänen vaimonsa oli saanut SLOCn johtaja Welchiltä 30 000 dollarin lainan. Lisäksi Walwork oli saanut kohtuuttoman arvokkaita lentolippuja muilta kisaisännyyden hakijoilta.


text: Erilaisiin varoituksiin päädyttiin antamaan seuraaville KOK-jäsenille:


text: Poundsin KOK-komitea lopetettiin tässä istunnossa, ja mahdollisia selvityksiä teki sen jälkeen KOK:n hallitus. Kahden varoitetun osalta eli Australian Phil Colesin ja Etelä-Korean Un Young-Kimin osalta tutkimukset vielä jatkuivat. Heistä Phil Coles sai vakavaakin vakavamman varoitukset, koska hän teki Sydneyn olympialaisten hakukomitean käyttöön listan, jossa neuvottiin, miten eri KOK:n jäseniin voitiin vaikuttaa. Myöhemmin lista joutui myös SLOCn haltuun. Asiaa tutkinut KOK:n hallituksen ryhmä totesi, ettei Colesin erottamiseen löydy riittävästi perusteita. Tilanne olisi ollut toinen, jos Colesin olisi todettu saaneen rahaa listojen antamisesta SLOCn haltuun.


text: Poundsin komitean selvitysten yhteydessä kävi ilmi myös Naganon vuoden 1998 kisojen haun epäselvyydet. Pian ilmoitettiin, että rahankäyttöön liittyvät asiakirjat oli hävitetty arkistotilanpuutteen vuoksi. Tietoja hakuprosessin epäselvyyksistä tuli kuitenkin ilmi.


text: Naganon kohdalla paljastui, että 62 jäsentä oli saanut nauttia henkeä kohti 15 000 - 25 000 dollarin Naganon hakukomitean palveluista. Hakukomitea oli lahjoittanut m.m. KOK-jäsenille japanilaismaalauksia arvoltaan noin 30 000 dollaria. Naganolaisten tutkimuksissa havaittiin, että 13 KOK:n jäsentä oli osallistunut matkoihin, joita voi pitää ongelmallisina. Viisi KOK:n jäsentä oli käynyt kaupungissa KOK:n sääntöjen vastaisesti useammin kuin kerran. Lisäksi neljän KOK:n jäsenen perheenjäsenet oleskelivat Naganossa hakukomitean kustannuksella.


text: Suomen toinen KOK-jäsen Peter Tallberg joutui myös keskustelun kohteeksi, koska hänen poikansa olivat työskennelleet Torontossa 1990-1991, toinen poika Amsterdamissa 1992 ja kolmas poika Sydneyssä 1994. Kaikki näistä kaupungeista olivat 1990-luvulla kesäolympialaisten hakijakaupunkeina.,


text:
Samanaikaisesti oli käynnissä vuoden 2006 talviolympialaisten valinta, joka tapahtui Etelä-Korean Soulissa 19. kesäkuuta 1999. Aiemmasta poiketen korruptioselvitysten aikana KOK muutti valintakäytäntöä kaksivaiheiseksi eli ensi vaiheessa valinnan hakijoiden kesken tuli tekemään erillinen ehdollepanokomitea, joka valitsi kaksi mahdollista, jonka jälkeen KOK:n jäsenet äänestivät lopullisesti kisaisännästä näiden kahden välillä.
Kisavalinta kiinnosti suomalaisia, koska Helsinki yhdessä Lahden ja Norjan Lillehammerin kanssa oli ehdokkaana. Helsingin ehdokkuus ei päässyt lopulliseen valintaan kesäkuun äänestyksessä, vaan kisajärjestäjäksi valittiin tällöin Italian Torino, joka voitti Sveitsin Sionin.


title: Rūdolfs Balcers

text: Rūdolfs Balcers (s. 8. huhtikuuta 1997 Liepāja, Latvia) on latvialainen jääkiekkoilija, joka pelaa WHL-joukkue Kamloops Blazersissa. Hän on pelipaikaltaan vasen laitahyökkääjä.


title: Rūdolfs Balcers

text: Balcers siirtyi kotimaastaan jo varsin varhain juniorina Norjaan ja Lørenskog IK:n junioreihin. Hän oli kaudella 2012–2013 seuran B-nuorten paras pistemies ja maalintekijä tehoilla 20+17=37 sekä voitti joukkueen sisäisen tehotilaston sekä runkosarjassa lukemalla +23 että pudotuspeleissä (jakoi voiton Lars Johannessenin kanssa) lukemalla +2. Balcers pelasi osan kaudestaan myös Lørenskogin A-nuorissa voittaen siellä hopeaa. Kaudeksi 2013–2014 hän siirtyi Viking Hockeyn paitaan. Balcers oli tehoilla 35+23=58 seuran B-nuorten paras pistemies ja hän voitti koko Norjan B-juniorisarjan maalipörssin. Kevään 2014 pudotuspeleissä Balcers oli Vikingin paras pistemies, maalintekijä ja syöttäjä tehoilla 3+2=5. Hän debytoi kauden aikana myös seuran miesten joukkueessa Norjan I-divisioonassa, jossa Balcers pelasi kymmenen ottelua tehopistein 6+3=9. Hän piipahti myös kahden ottelun verran Norjan pääsarjassa GET-ligaenissa Stavanger Oilersin paidassa, jossa 16-vuotias Balcers teki yhden syöttöpisteen.


title: Rūdolfs Balcers

text: Huhtikuussa 2014 Balcers teki kolmivuotisen sopimuksen Stavanger Oilersin kanssa. Hänen tulokaskautensa 2014–2015 toi 36 runkosarjaottelussa tehot 8+13=21. Balcers voitti kauden päätteeksi Norjan-mestaruuden, mutta hän vietti kevätkautensa kuitenkin pääasiassa Oilersin A-nuorissa. Balcers voitti kevään 2015 pudotuspeleissä tehoilla 14+9=23 joukkueen sisäisen pistepörssin ja jakoi koko Norjan A-juniorisarjan maalipörssin voiton Stjernen Hockeyn Jostein Ekaasin kanssa. Hän voitti kauden päätteeksi hopeaa.


title: Rūdolfs Balcers

text: San Jose Sharks varasi Balcersin viidennellä kierroksella 142. pelaajana . Kaudella 2015–2016 hän jakoi Mestarien liigassa Oilersin sisäisen tehotilaston voiton Henrik Solbergin ja Petter Røste Fossenin kanssa lukemalla +3. Balcers voitti kauden päätteeksi Norjan-mestaruuden.


title: Rūdolfs Balcers

text: WHL-joukkue Kamloops Blazers varasi Balcersin 43. pelaajana . Hän siirtyi joukkueeseen kaudeksi 2016–2017.


title: Rūdolfs Balcers

text: Balcers pelasi alle 20-vuotiaiden MM-kilpailuissa vuonna 2017. Hänet valittiin Venäjää vastaan pelatun alkulohkon ottelun päätteeksi Latvian ottelun parhaaksi pelaajaksi. Balcers pelasi myös IA-divisioonan MM-kilpailuissa vuosina 2015 ja 2016, joista ensimmäinen turnaus päättyi pronssiin ja jälkimmäinen kultaan sekä sarjanousuun A-sarjaan.


title: Rūdolfs Balcers

text: Balcers pelasi myös alle 18-vuotiaiden MM-kilpailuissa vuonna 2015, jolloin hänet valittiin Sveitsiä vastaan pelatun alkulohkon ottelun päätteeksi Latvian ottelun parhaaksi pelaajaksi. Balcers pelasi myös IA-divisioonan MM-kilpailuissa vuonna 2014.


title: Askolan seurakunta

text: Askolan seurakunta on Suomen evankelis-luterilaisen kirkon seurakunta, joka kuuluu Helsingin hiippakuntaan ja Porvoon rovastikuntaan.


title: Askolan seurakunta

text: Askolan seurakunta erotettiin Porvoon seurakunnasta kappeliseurakunnaksi vuonna 1639, ja itsenäinen seurakunta siitä tuli vuonna 1896. Askolan kirkko valmistui vuonna 1799.


title: Askolan seurakunta

text: Vuonna 2014 seurakunnan väkiluku oli 3962.


title: Hammasväline

text: Hammasväline Oy on suomalainen hammaslääkärialan maahantuoja ja tukkukauppa, joka tuo Suomeen hammaslääkäreiden ja -hoitajien tarvitsemia koneita ja laitteita sekä kalusteita ja tarvikkeita. Vuonna 1937 perustettu yritys kuuluu nykyisin ruotsalaiseen Lifco Dental Groupiin.


title: Hammasväline

text: Hammasväline Oy:n perusti joukko suomalaisia hammaslääkäreitä vuonna 1937 Helsingin Fabianinkatu 8:aan, melko lähelle Eteläranta 2:ssa toiminutta kilpailijayritystä Oy Dentaldepot Ab:tä. Sotien aikana yksi hoitokonelähetys upposi laivan osuttua miinaan. Koneet nostettiin ylös, kunnostettiin ja myytiin merivaurioisina. Seuraava hoitokone-erä saatiin Siemensiltä Saksasta vasta vuonna 1952.


title: Hammasväline

text: 1970-luvun alussa Hammasväline oli Helsingin pörssissä noteeraamaton osake, jollaisilla pörssimeklarit kävivät kauppaa varsinaisen pörssin ulkopuolella erillisellä liitutaululla. Vuonna 1972 se järjesti osakeannin. Vuoden 1974 yritys tuli Oriolan omistukseen, ja paikallisista myymälöistä siirryttiin yhä enemmän puhelinmyyntiin ja sitten verkkokauppaan. Turun myymälä säilyi kuitenkin vuoteen 2005 asti.


title: Hammasväline

text: Vuonna 2007 Oriola-KD Oyj ja ruotsalainen Lifco AB perustivat uuden yhtiön yhdistämällä Oriolan Hammashoidon Suomen-toiminnan sekä vantaalaisen Lifco Dental Prime Oy:n. Näin Hammasväline Oy perustettiin uudelleen 1.10.2007. Nyt se kuuluu pohjoiseurooppalaiseen Lifco Dental Groupiin, jonka omistaa ruotsalainen Lifco AB.


title: Kanjonipeukaloinen

text: Kanjonipeukaloinen ("Catherpes mexicanus") on peukaloisten heimoon kuuluva varpuslintu.


title: Kanjonipeukaloinen

text: Kanjonipeukaloista tavataan Kanadassa, Yhdysvalloissa ja Meksikossa ja sen levinneisyysalueen pinta-ala on noin 4 300 000 km. Laji on luokiteltu elinvoimaiseksi.


title: Natriureettinen peptidi

text: Natriureettiset peptidit ovat 22-32 aminohapon pituisia peptidiketjuja jotka saavat aikaan munuaisissa natriumionien ja veden eritystä, vähentäen näin veritilavuutta. Ne myös laajentavat verisuonten seinämiä. Molemmat mekanismit saavat aikaan verenpaineen laskua.


title: Natriureettinen peptidi

text: Natriureettisia peptidejä ovat A-tyypin natriureettiset peptidit (ANP), B-tyypin natriureettiset peptidit (BNP) ja C-tyypin natriureettiset peptidit (CNP).


title: A-tyypin natriureettinen peptidi

text: A-tyypin natriureettinen peptidi (, ANP) on 28 aminohapon pituinen peptidi. Sydämen eteisten lihassolut erittävät sitä vasteena verenpaineen kasvun aiheuttamaan venytykseen. ANP saa aikaan vasodilataatiota ja virtsanerityksen lisääntymistä. Molemmilla mekanismeilla on verenpainetta laskeva vaikutus.


title: Coronidia difficilis

text: Coronidia difficilis on perhoslaji, jonka kuvaili Embrik Strand vuonna 1911. "Coronidia difficilis" kuuluu "Coronidia" sukuun ja Sematuridae heimoon. Sille ei ole listattu alalajeja Catalogue of Lifeen.


title: Hippotion horus

text: Hippotion horus on perhoslaji, jonka kuvaili Johannes Karl Max Röber vuonna 1921. Se kuuluu sukuun "Hippotion" ja heimoon kiitäjät. Sille ei ole listattu alalajeja Catalogue of Lifeen.


title: Abareia amaurodes

text: Abareia amaurodes on perhoslaji, jonka kuvaili Turner vuonna 1947. "Abareia amaurodes" kuuluu sukuun "Abareia" ja heimoon koisat. Sille ei ole merkitty alalajeja Catalogue of Lifeen.


title: Azubuike Egwuekwe

text: Azubuike Emanuel Egwuekwe (s. 16. heinäkuuta 1989 Lafia, Nigeria) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa. Hän on pelipaikaltaan keskuspuolustaja. Egwuekwe kuuluu myös Nigerian jalkapallomaajoukkueeseen.


title: Azubuike Egwuekwe

text: Egwuekwe aloitti uransa Nigerian pääsarjan Nasawara Unitedissa, jossa hän pelasi vuonna 2006. Vuodet 2007–2008 Egwuekwe pelasi toisen sarjatason Yerima Strikersissä. Kausina 2008–2015 Egwuekwe pelasi Nigerian pääsarjan Warri Wolvesissa. Talvella 2015 hän oli erittäin lähellä siirtoa Englannin valioliigan West Ham Unitediin, mutta se kariutui loppumetreillä.


title: Azubuike Egwuekwe

text: Joulukuussa 2015 Egwuekwe siirtyi Veikkausliigan Kuopion Palloseuraan.


title: Azubuike Egwuekwe

text: Egwuekwe debytoi Nigerian jalkapallomaajoukkueessa tammikuussa 2012 ystävyysottelussa Angolaa vastaan. Avausmaali syntyi saman vuoden kesäkuussa MM-karsintaottelussa Malawia vastaan. Egwuekwe oli mukana voittamassa kultaa vuoden 2013 Afrikan-mestaruuskilpailuissa. Samana vuonna hän pelasi kahdessa ottelussa Maanosaliittojen cupissa Brasiliassa. Hän oli mukana myös Nigerian joukkueessa vuoden 2014 MM-kilpailuissa, mutta hän ei pelannut yhdessäkään ottelussa.


title: Azubuike Egwuekwe

text: Maajoukkuetasolla


title: Stevia

text: Stevia on makeutusaine. Makeastevian lehdistä saadaan steviolin glykosideistä koostuvaa tiivistettä, joka on jopa 300 kertaa makeampaa kuin ruokosokeri.


title: Stevia

text: Makeutusaineena sitä on käytetty Japanissa vuodesta 1970 ja se on hyväksytty elintarvikkeiden lisäaineeksi myös Sveitsissä ja Yhdysvalloissa. Euroopan komissio hyväksyi stevian käytön makeutusaineena marraskuussa 2011.


title: Stevia

text: Euroopan elintarviketurvallisuusviranomaisen EFSA:n asiantuntijain suosituksen mukaan stevioliglykosidien päivittäisen saannin ei tulisi ylittää 4 milligrammaa yhtä painokilogrammaa kohti päivässä (vastaa 75-kiloiselle henkilöllä 0,3 g/vrk). Se on kymmenesosa esimerkiksi aspartaamin rajasta. Sitä sekoitetaan yleensä muihin makeutusaineisiin, sillä niiden yhteismäärälle ei aseteta raja-arvoa. Järjestön paneelin mukaan stevia-kasvin sisältämät yhdisteet eivät ole osoittautuneet karsinogeenisiksi tai genotoksisiksi. Uudempien tutkimuksien mukaan näyttöä karsinogeenisuudesta ja mutageenisuudesta ei ole.


title: Stevia

text: Stevia-kasvin sisältämät yhdisteet sisältävät glukosidejä, steviosidejä, jotka ovat 100–300 kertaa kidesokeria makeampia, eivätkä sisällä juurikaan energiaa. Se voi olla vähäenerginen ja glukoositon makeutusaine diabeetikoille ja kalorimäärän laskemisesta kiinnostuneille.


title: Mohamed Elneny

text: Mohamed Naser Elsayed Elneny (, s. 11. heinäkuuta 1992 Al-Mahalla al-Kubra) on egyptiläinen jalkapalloilija, joka edustaa Englannin Valioliigassa pelaavaa Arsenalia. Pelipaikaltaan oikeajalkainen Elneny on puolustava keskikenttäpelaaja. Hän kuuluu myös Egyptin jalkapallomaajoukkueeseen.


title: Mohamed Elneny

text: Elneny on Al-Ahlin kasvatti, mutta hän aloitti ammattilaisuransa vuonna 2010 egyptiläisessä El Mokawloonissa. Elneny pelasi seurassa vuosina 2010–2013 tehden 35 ottelussa kaksi maalia. Tammikuussa 2013 Elneny siirtyi ensin lainasopimuksella Sveitsin Raiffeisen Super Leaguen FC Baseliin. Hän voitti seuran kanssa sarjan mestaruuden kaudella 2012–2013. Heinäkuussa 2013 Basel osti Elnenyn omakseen. Elneny voitti Sveitsin mestaruuden myös kausilla 2013–2014 ja 2014–2015.


title: Mohamed Elneny

text: 13. tammikuuta 2016 Elneny allekirjoitti sopimuksen valioliigaseura Arsenalin kanssa. Hän debytoi seuran paidassa Valioliigassa seuraavassa kuussa Manchester Unitedia vastaan. Ensimmäisessä Mestarien liigan ottelussa Arsenalin paidassa, maaliskuussa 2016, Elneny onnistui maalinteossa FC Barcelonaa vastaan.


title: Mohamed Elneny

text: Elneny on edustanut Egyptiä nuorten maajoukkuetasolla. Vuoden 2012 kesäolympialaisissa Lontoossa hän pelasi kaikissa Egyptin otteluista. Egyptin jalkapallomaajoukkueessa hän debytoi jo syyskuussa 2011 Sierra Leonea vastaan. Avausmaali syntyi kesäkuussa 2014 ystävyysottelussa Jamaikaa vastaan.


title: Mohamed Elneny

text: Seurajoukkuetasolla


title: Madison Dearborn Partners

text: Madison Dearborn Partners (MDP) on yhdysvaltalainen pääomasijoitusyhtiö. Se kertoo keränneensä kuusi toimialoittain jaettua rahastoa, joiden puitteissa on tehty sijoituksia noin 130 yritykseen. Rahastojen yhteenlaskettu pääoma ylittää 18 miljardia dollaria. Sijoitusfilosofiana on vähemmistösijoitukset ja johdon ulosostot.


title: Madison Dearborn Partners

text: Joulukuussa 2015 MDP teki tarjouksen pääosin Suomessa (Corenso ja Savon Sellu) toimivasta kartonkivalmistaja Powerflutesta. Tarkoituksena oli ilmeisesti vetää yhtiö pois Lontoon pörssin AIM-listalta. Powerflute katkaisi neuvottelut 21. joulukuuta 2015. Joulukuussa 2017 Mondin kerrottiin ostavan 365 miljoonalla eurolla Powerfluten aallotuskartonkitehtaan Kuopiossa sekä puunhankintayhtiö Harvestian, ei kuitenkaan hylsykartonkia valmistavaa Corensoa. Myyjänä oli Madison Dearborn Partnersin omistama Nordic Packaging and Container Holdings Limited.


title: Madison Dearborn Partners

text: Aiemmin muun muassa Boise Cascade, Carrols, Intelsat, Packaging Corporation of America ja Smurfit Kappa Group.


title: Janne Koivukoski

text: Janne Teemu Koivukoski (s. 1958 Perho) on toiminut sisäministeriön osastopäällikkönä ja pelastusosaston pelastusylijohtajana vuonna 2018. Hän on ollut valmiusjohtajana vuodesta 2001 lähtien johtaen "Pelastustoimen ja palvelut -yksikköä"..


title: Janne Koivukoski

text: Koivukoski valmistui filosofian maisteriksi Helsingin yliopistosta 1983 pääaineenaan fysiikka. Hän on erikoistunut säteilyfysiikkaan.


title: Janne Koivukoski

text: Koivukoski aloitti uransa sisäasiainhallinnon palveluksessa opettajana Valtion väestönsuojelukoulussa Lohjalla vuonna 1983. Vuodesta 1985 alkaen hän on työskennellyt sisäministeriön palveluksessa eri tehtävissä. Aluksi suunnittelijana ja ylitarkastajana omatoimisen suojelun sekä säteilyvalvonnan kehitystehtävissä. Hänellä oli merkittävä rooli sisäministeriön säteilyvalvonnan järjestelyissä Tshernobylin ydinvoimalaitosonnettomuuden aikana.


title: Janne Koivukoski

text: Koivukoski on kehittänyt Suomen hätäkeskusjärjestelmästä, ulkoisen säteilyn valvontajärjestelmästä sekä viranomaisradioverkosta kansainvälisesti korkeatasoisen esimerkin. Hän on johtanut suomalaisen hätäkeskusjärjestelmän perustamista ja kehittämistä vuodesta 1996 ja toimi Hätäkeskuslaitoksen ensimmäisenä johtajana laitoksen käynnistyessä vuonna 2001. Hän on toiminut merkittävässä roolissa Suomen viranomaisradioverkko VIRVEn kehittämisessä, muun muassa VIRVE-yksikön johtajana vuoden 2003 ajan ja VIRVE-yhteistyöryhmän puheenjohtajana vuodet 2005-2017. Vuodesta 2018 lähtien hän on ollut Suomen Erillisverkot Oy:n hallituksen jäsen.


title: Janne Koivukoski

text: Koivukoski on ollut turvallisuuskomitean jäsen sekä jäsenenä useissa neuvottelukunnissa, Näitä ovat muun muassa Säteilyturvallisuusneuvottelukanta, säteilysuojausasiain neuvottelukunta, metrologian neuvottelukunta ja pelastushallinnon neuvottelukunta. Lisäksi Koivukoski on ollut 2012-2015 Maanpuolustuskoulutusyhdistyksen (MPK) hallituksen jäsenenä ja VERIFIN-johtokunnan jäsenenä.


title: Janne Koivukoski

text: Koivukoski on toiminut Suomen matemaatikko- ja fyysikkoliiton hallituksessa hallituksen jäsenenä ja varapuheenjohtajana. Lisäksi Koivukoski on ollut hallituksen jäsen Korkeakoulujen ja opetusalan henkilökuntaliitossa (KHL) vuonna 1984. Kansainvälisissä tehtävissä Koivukoski on ollut YK:n, EU:n, NATO:n ja Pohjoismaisissa työryhmissä sekä delegaatioiden jäsenenä ja johtajana.


title: Pachasura stellata

text: Pachasura stellata on perhoslaji, jonka kuvaili Paul Dognin 1923. "Pachasura stellata" kuuluu sukuun "Pachasura" ja heimoon siilikkäät. Sille ei ole listattu alalajeja Catalogue of lifeen.


title: Pentti Kyrölä

text:
Pentti Kyrölä (1925–1999) oli Mietoisista kotoisin ollut puukäsityön opettaja. Kyrölä suunnitteli ja
rakensi 1940-luvun lopulla kansakoulupohjalta omatekoisen lentokoneen. Myöhemmin
Kyrölä toimi ammattilentäjänä, ja hänellä ehti olla omistuksessaan useita eri lentokoneita.


title: Pentti Kyrölä

text:
Kyrölän rakentama koekone on nykyään Suomen Ilmailumuseossa, jolle tämän omaiset lahjoittivat sen vuonna 2001. Koneen konservointi saatiin
päätökseen vuonna 2013, mutta museon tilanpuutteen vuoksi se ei ole tällä hetkellä näytteillä vaan pelkästään varastoituna.


title: Pentti Kyrölä

text: Koneen ensimmäiset koelennot tapahtuivat Mietoistenlahdella kevättalvella 1949. Kone oli yksipaikkainen, ja se oli valmistettu puusta ja vanerista. Moottori oli peräisin Harley-Davidsonin valmistamasta moottoripyörästä. Kaikessa hiljaisuudessa kehitelty lentokone tuotiin kylmiltään tarkastettavaksi vielä saman vuoden keväällä. Sille ei kuitenkaan voitu myöntää lentolupaa, koska se ei täyttänyt voimassa olevia määräyksiä. Työ oli tarkastusraportin mukaan paikoittain liian vahvaa ja paikoittain liian heikkoa.


title: Pentti Kyrölä

text: Asia kiinnosti siinä määrin ilmailuharrastajia, että Suomen Ilmailuliitto järjesti Kyrölälle kesällä 1949 lento-opetusta. Hän ei myöskään luovuttanut koekoneen suhteen vaan rupesi parantelemaan sitä seuraavien kahden vuoden aikana. Alkuperäisen moottorin tilalle tuli Continentalin valmistama lentokonemoottori, ja koneeseen tiedetään ilmestyneen ainakin kuomu ja mittaristo. Lentäminen jatkui meren jäällä siihen asti, kunnes viranomaiset saivat tietää luvattomista lennoista.


title: Pentti Kyrölä

text: Kyrölä jatkoi 1950-luvulla lentoharrastustaan luvallisena, ja hän hankki lentolupakirjan. Hän rakensi Laajoen suistossa sijainneelle "Iso-Kääpän" saarelle tukikohdan, jonka hän suunnitteli itse. Lentoja ruvettiin suorittamaan kaksipaikkaisella koneella, joka kuitenkin vaihtui pian nelipaikkaiseen. Kyrölä muun muassa levitti lentolehtisiä Vehmassalmen lavan toimeksiannosta.


title: Pentti Kyrölä

text: 1960-luvulla lentokone vaihtui kuusipaikkaiseen. Tällä Kyrölä teki vuoteen 1986 taksi- ja kelirikkolentoja muun muassa Naantalista, mutta tukikohta säilyi alkuperäisellä paikallaan Mietoisissa. Liiketoiminta ei ollut aina ruusuilla tanssimista, sillä viimeisimmän koneen hankkiminen vaati mittavat alkuinvestoinnit ja kilpailu toimeksiannoista oli kovaa. Ongelmista huolimatta hän koki toimivansa toiveammatissaan.


title: Bad Blood (kappale)

text: Bad Blood on yhdysvaltalaisen laulaja-lauluntekijä Taylor Swiftin kappale hänen viidenneltä albumiltaan "1989". Single julkaistiin albumin neljäntenä 17. toukokuuta 2015 yhdessä sen remix-version kanssa, jossa on mukana rap-artisti Kendrick Lamar. Kappale kertoo läheisen ystävän petoksesta. Singlen remix-versio nousi kärkisijalle monissa maissa ja sen musiikkivideo voitti kaksi palkintoa MTV Video Music Awards -palkintogaalassa.


title: Bad Blood (kappale)

text: Swift kertoi "Rolling Stonen" haastattelussa kirjoittaneensa kappaleen naisartistista, joka yritti sabotoida hänen konserttikiertuettaan vuonna 2014. Kappaleesta julkaistiin kaksi eri versiota, joista toisessa on mukana rap-artisti Kendrick Lamar. Alkuperäinen kappale nousi Billboard Hot 100 -listalla 78. sijalle, ja remix-versio kärkisijalle samalla listalla.


title: Bad Blood (kappale)

text: ”Bad Blood” sai kriitikoilta huonon vastaanoton. Sen sijaan kappaleen remix-versio sai pääasiassa positiivisia arvosteluja. "The Edge" kirjoitti, että remix-version elektroniset piirteet antavat kappaleelle mielenkiintoisemman puolen ja ylisti Lamarin yksinkertaisia, mutta vaikuttavia lauluosuuksia.


title: Bad Blood (kappale)

text: Kappaleen musiikkivideo julkaistiin Billboard Music Awards -palkintogaalassa 17. toukokuuta 2015. Videossa Swift joutuu läheisen ystävänsä petetyksi ja kokoaa armeijan kostoksi. Hän alkaa harjoitella tulevaa taistelua varten, jotta on valmis kohtaamaan vihollisensa voimakkaampana.


title: Bad Blood (kappale)

text: Videossa nähdään monia tunnettuja julkisuuden henkilöitä, jotka Swiftin mukaan saivat itse valita hahmonsa nimen ja persoonan. "Rolling Stone" kuvaili sitä futuristiseksi, film noir -henkiseksi musiikkivideoksi. Video voitti palkinnot vuoden 2015 musiikkivideosta ja parhaimmasta yhteistyöstä MTV Video Music Awards -palkintogaalassa.


title: Santen Pharmaceutical

text: Santen Pharmaceutical Co., Ltd. () on japanilainen silmälääkkeisiin erikoistunut lääkeyritys. Yrityksen pääkonttori sijaitsee Osakassa, Japanissa. Yrityksellä on maailmanlaajuisesti noin 3500 työntekijää (2016) ja sen tuotteita myydään yli 50 maassa.


title: Santen Pharmaceutical

text: Yrityksellä on 4 tuotantolaitosta Japanissa, Kiinassa ja Suomessa. Tutkimus- ja tuotekehityskeskukset sijaisevat Japanissa, Ranskassa, Suomessa ja Yhdysvalloissa.


title: Santen Pharmaceutical

text: Santen perustettiin Japanissa vuonna 1890 ja se on yksi vanhimmista silmälääkealan yrityksistä maailmassa. Vuonna 1977 Santen listautui Tokion pörssiin ja alkoi edetä Euroopan markkinoille perustamalla Saksaan Santen GmbH:n vuonna 1994. Vuonna 1997 Santen osti Oy Star AB:n liiketoiminnan Suomesta ja muutti nimekseen Santen Oy.Vuonna 2011 Santen osti ranskalaisen silmälääkkeisiin erikoistuvan tuotekehitysyksikön Novagalin ja vuonna 2014 yhtiö osti amerikkalaisen lääkeyhtiö MSD:n glaukoomalääkkeet.


title: Santen Pharmaceutical

text: Santen Oy on japanilaisen Santen Pharmaceutical Co. Ltd:n tytäryhtiö. Santen osti Oy Star AB:n toiminnan vuonna 1997 ja on siitä lähtien toiminut nimellä Santen Oy. Santen Oy:n tuotantolaitos ja tutkimus- ja tuotekehityskeskus sijaitsevat Tampereella Ruskossa. Yritys työllistää yli 300 henkilöä (2016).


title: Santen Pharmaceutical

text: Yritys valittiin Tampereella vuoden työnantajaksi vuonna 2012 ja silloinen toimitusjohtaja Jyrki Liljeroos vuoden yritysjohtajaksi.


title: Santen Pharmaceutical

text: Tampereen tehtaan tuotanto päätettiin vuonna 2013 siirtää vuoden 2016 loppuun mennessä Santenin Aasian tehtaille. Tuotannon siirto jatkuu vielä kuitenkin vuoteen 2018. Suomen yksikkö muuttuu vuoden 2018 jälkeen selvemmin asiantuntijaorganisaatioksi, kun Tampereen tehtaan tuotantotoiminta lakkaa.Tampereella valmistettiin myös sennosidi lääkeraaka-ainetta, jonka tuotanto lopetettiin vuonna 2015.


title: Rautamyrkytys

text: Rautamyrkytys on elimistön myrkytystila, joka aiheutuu raudasta kehossa. Rauta on veren punasoluissa esiintyvässä hemoglobiinissa hapen sitoja ja siten välttämätön ihmiskeholle. Jos raudan elimistöön imeytymistä säätelevä mekanismi pettää, kudoksiin saattaa imeytyä suuria määriä rautaa. Akuutin rautamyrkytyksen oireita ovat muun muassa vatsakipu, pahoinvointi, oksentelu ja verinen ripuli.


title: Rautamyrkytys

text: Yleisin rautamyrkytyksen potilas on lapsi, joka on syönyt aikuisille raudanpuuteanemian hoitoon tarkoitettuja rautaa sisältäviä hivenainetabletteja (joissa vaikuttava aine on yleensä rauta(II)sulfaattia). Jo 3 g annos voi olla kuolettava kaksivuotiaalle lapselle, ja jo 1 g aiheuttaa vakavan myrkytyksen. Rautamyrkytyksiä ei ole raportoitu tapahtuneeksi raudan tai muiden metallien louhinnan yhteydessä tai malmin ja metallien käsittelyssä teollisuudessa.


title: Rautamyrkytys

text: Rautamyrkytys saattaa ääritapauksessa johtaa kuolemaan. Akuuttia myrkytystä epäiltäessä hoito tulisi aloittaa jo ennen raudan ylimäärän toteamista verikokeella. Myrkytyksen hoitoon käytetään vatsahuuhtelua ja sen yhteydessä natriumvetykarbonaattia 1–2-prosenttisena seoksena suun kautta ruoansulatuskanavassa olevan raudan sitomiseksi. Jo imeytyneen raudan eliminaation nopeuttamiseksi annetaan lisäksi deferoksamiinia lihasruiskeena eli parenteraalisesti. Muita rautaa kelatoivia lääkeaineita ovat deferiproni ja deferasiroksi. Myös EDTA:ta voidaan käyttää. Kelaatiohoito on riippuvainen virtsan erityksen toimimisesta; jos potilaalla on vähävirtsaisuutta (oliguria) tai anuria, myrkytyksen hoitona käytetään dialyysiä.


title: Rautamyrkytys

text: Rautamyrkytykset ovat suhteellisen tavallisia raskaudenaikaisia myrkytyksiä. Rautaylimäärä ei todennäköisesti läpäise istukkaa ainakaan merkittävissä määrin, joten siitä ei ole suoraan haittaa sikiölle. Vaikeaan rautamyrkytykseen liittyy kuitenkin riski äidin metabolisesta asidoosista, koagulopatiasta ja hemodynamiikan pettämisestä, jotka voivat olla fataaleja sikiöllekin.


title: Deferoksamiini

text: Deferoksamiini (myös "desferrioksamiini B", "desferoksamiini B", DFO-B, DFOA, DFB) on bakteerin tuottama rautaa sitova orgaaninen yhdiste. Sitä tuottaa actinobacteria "Streptomyces pilosus". Sitä käytetään lääketieteessä kelatoivana yhdisteenä poistamaan ylimääräistä rautaa elimistöstä, kuten esimerkiksi hemokromatoosin ja hemosideroosin hoidossa. Deferoksamiini ottaa rautaa ferritiinistä ja hemosideriinistä, mutta ei sytokromientsyymeistä, hemoglobiinista eikä transferriinista. Sitä käytetään akuutin rautamyrkytyksen hoidossa, varsinkin lapsilla. Sitomalla itseensä ylimääräistä rautaa, joka poistuu elimistöstä virtsan mukana, se suojaa elimiä kuten maksaa ja munuaisia. Deferoksamiinin anto akuuttiin myrkytykseen voi värjätä virtsan pinkin punertavaksi. Deferoksamiini imeytyy huonosti, ainoastaan n. 15-prosenttisesti suun kautta annettuna, joten parenteraalinen antotapa on suositeltavin.


title: Deferoksamiini

text: Deferoksamiinia voidaan myös käyttää alumiinimyrkytyksen hoitoon joillakin potilailla. Ainakaan USA:ssa terveysviranomainen FDA ei ole sitä kuitenkaan tällaiseen käyttöön hyväksynyt.


title: Deferoksamiini

text: Deferoksamiini on WHO:n listalla yhteiskunnalle tärkeimmistä lääkkeistä.


title: Christian Dvorak

text: Christian Dvorak (s. 2. helmikuuta 1996 Frankfort, Illinois, Yhdysvallat) on yhdysvaltalainen jääkiekkoilija, joka pelaa OHL-joukkue London Knightsissa. Hän on pelipaikaltaan laitahyökkääjä, mutta osaa pelata myös keskellä.


title: Christian Dvorak

text: Arizona Coyotes varasi Dvorakin toisella kierroksella. Huhtikuussa 2015 hän solmi kolmivuotisen sopimuksen Coyotesin kanssa. Tuon jälkeen hän pelasi kaksi ottelua AHL:ssä Portland Piratesin paidassa, ennen kuin palasi London Knightseihin.


title: Christian Dvorak

text: Kauden 2015–2016 alussa Dvorak nimettiin London Knightsin varakapteeniksi. Hän löy aiemmat ennätyksensä samalla kaudella saalistaen 121 tehopistettä.


title: Christian Dvorak

text: Dvorak on edustanut Yhdysvaltoja vuoden 2016 nuorten MM-kisoissa, jossa hän auttoi joukkueensa pronssille.


title: Aleksandr Polunin

text: Aleksandr Polunin (s. 25. toukokuuta 1997 Moskova, Venäjä) on venäläinen jääkiekkoilija, joka pelaa KHL-joukkue Lokomotiv Jaroslavlissa. Hän on pelipaikaltaan laitahyökkääjä. Polunin laukoo oikealta.


title: Artur Lauta

text: Artur Lauta (s. 14. helmikuuta 1996 Omsk, Venäjä) on venäläinen jääkiekkoilija, joka pelaa KHL-joukkue Avangard Omskissa. Hän on pelipaikaltaan laitahyökkääjä ja laukoo oikealta.


title: The Address Downtown Dubai

text: The Address Downtown Dubai on hotelli ja asuintalo Dubain keskustassa Arabiemiraateissa. Rakennuksessa on 63 kerrosta.


title: The Address Downtown Dubai

text: Pilvenpiirtäjässä syttyi tulipalo 31. joulukuuta 2015, ja kovan tuulen vuoksi palo levisi nopeasti rakennuksessa. Siinä olevan sammutusjärjestelmän piti estää palon leviäminen sisätiloissa. Kaikki rakennuksessa olleet saatiin pelastettua, mutta yksi kuoli sydänkohtaukseen. Palo syttyi 20. kerroksen kohdalla. CNN:n mukaan palon aiheutti palava verho.


title: Louis Belpedio

text: Louis Belpedio (s. 14. toukokuuta 1996 Skokie, Illinois, Yhdysvallat) on yhdysvaltalainen jääkiekkopuolustaja, joka pelaa NCAA:ssa Miamin yliopistossa. Minnesota Wild on varannut hänet. Minnesotan faniyhteisö on jo antanut hänelle lempinimen "King".


title: Wilhelm Vatke

text: Wilhelm Vatke (1806–1882) oli saksalainen, Hegelin koulukuntaan kuulunut teologi ja vuodesta 1837 professori Berliinissä. Vuonna 1835 hän kertoi, että hänen käsittääksensä Vanhan testamentin kulttilaki kuuluu Israelin kehityksen loppupuoleen. Tämä käsitys tuli olemaan tavanomainen pentateukkikritiikissä.


title: Dmytro Timashov

text: Dmytro Timashov (, s. 1. lokakuuta 1996 Kirovohrad, Ukraina) on ukrainalais-ruotsalainen jääkiekkoilija, joka pelaa NHL-joukkue Toronto Maple Leafsin organisaatiossa. Hän on tähän menneessä pelannut vain seuran farmijoukkueessa AHL-liigan Toronto Marliesissa. Timashov on pelipaikaltaan vasen laitahyökkääjä.


title: Dmytro Timashov

text: Ukrainalaissyntyinen Timashov muutti Ruotsiin 7-vuotiaana. Hän aloitti jääkiekkoilun Sollentuna HC:ssä ja edusti juniorina myös Nacka HK:ta, josta hän siirtyi 14-vuotiaana kaudeksi 2011–2012 SDE HF:ään. Hän siirtyi kuitenkin kesken kauden Djurgårdens IF:ään, jonka U16-junioreiden paras pistemies hän oli tehoilla 7+8=15. Hän voitti kauden päätteeksi U16 SM:n mestaruuden. Kesken kauden 2012–2013 Timashov siirtyi Djurgårdenista MODO Hockeyn junioreihin, jossa hän voitti kauden päätteeksi sekä J20 SuperElitin että J18 Allsvenskanin hopeaa.


title: Dmytro Timashov

text: Salavat Julajev Ufa varasi Timashovin 54. pelaajana . Kaudella 2013–2014 hän debytoi miesten peleissä. Timashov pelasi MODO:n SHL-joukkueessa kolme ottelua, joissa hän teki yhden syöttöpisteen. Hän teki SHL-debyyttinsä 1. lokakuuta 2013 HV71:tä vastaan. Timashov pelasi kauden aikana miesten pelejä myös yhteensä kymmenen ottelun verran lainalla sarjatasoa alempana HockeyAllsvenskanin Mora IK:ssa ja IF Björklövenissä. Suurimman osan kaudestaan hän pelasi kuitenkin MODO:n J20-junioreissa, joiden paras syöttäjä ja toiseksi paras pistemies Timashov oli tehoilla 12+29=41. Hän vahvisti myös seuran J18-junioreita, jossa hän voitti kauden päätteeksi J18 Allsvenskanin mestaruuden.


title: Dmytro Timashov

text: QMJHL-joukkue Québec Remparts varasi Timashovin 95. pelaajana . Hän siirtyi joukkueeseen kaudeksi 2014–2015 ja oli Rempartsin paras pistemies ja syöttäjä tehoilla 19+71=90. Timashov palkittiin koko QMJHL:n parhaana tulokkaana Michel Bergeron Trophylla ja valittiin tulokkaiden tähdistökentälliseen. Hän voitti kauden päätteeksi liigan mestaruuden, President's Cupin. Memorial Cup -turnauksessa Timashov jakoi Rempartsin sisäisen maalipörssin voiton Adam Ernen kanssa kolmella osumallaan.


title: Dmytro Timashov

text: Toronto Maple Leafs varasi Timashovin NHL:ään viidennellä kierroksella 125. pelaajana . Hän teki saman vuoden marraskuussa seuran kanssa kolmivuotisen tulokassopimuksen. Kesken kauden 2015–2016, tammikuussa 2016, Québec Remparts kauppasi Timashovin Shawinigan Cataractesiin vaihdossa kesän 2017 ensimmäisen ja kolmannen kierroksen sekä kesän 2018 kolmannen kierroksen varausvuoroon. Timashov sijoittui QMJHL:n kevään 2016 pudotuspelien pistepörssissä kolmanneksi tehoilla 13+15=28.


title: Dmytro Timashov

text: Timashov pelasi alle 20-vuotiaiden MM-kilpailuissa vuonna 2016. Hänet valittiin turnauksen Sveitsiä vastaan pelatun avausottelun päätteeksi Ruotsin ottelun parhaaksi pelaajaksi. Timashov pelasi myös alle 18-vuotiaiden Ivan Hlinkan muistoturnauksessa vuonna 2013 sekä samana vuonna World U-17 Hockey Challengessa. Yhteensä hän on pelannut 17 nuorten ja 26 poikien maaottelua.


title: Ikuisesti nuori (televisio-ohjelma)

text: Ikuisesti nuori on tositelevisioohjelma, jossa seurataan viiden nuoren ja vanhan yhteistä ajan vietettä Rukalla. Ohjelma perustuu amerikkalaiseen Forever Young -formaattiin. Ensimmäinen jakso esitettiin Sub-kanavalla 15. lokakuuta 2015.


title: Ikuisesti nuori (televisio-ohjelma)

text: Ensimmäinen tuotantokausi alkoi Sub-kanavalla 15. lokakuuta 2015. Ohjelmaan ilmoittautuneet nuoret ja vanhat olivat.


title: Cora Sandel

text: Cora Sandel, oik. Sara Cecilia Görvell Fabricius (20. joulukuuta 1880 Oslo, Norja – 3. huhtikuuta 1974 Uppsala, Ruotsi) oli norjalainen kirjailija ja taidemaalari. Hän asui ja työskenteli suurimman osan aikuisiästään Ranskassa ja Ruotsissa.


title: Cora Sandel

text: Sandelin isä oli alkujaan meriupseeri, kunnes hän siirtyi virkamieheksi Tromssaan. Sandel lähti 24-vuotiaana Pariisiin opiskelemaan maalausta, josta hän siirtyi lyhyen avioliittonsa jälkeen lapsensa kanssa ensin Bretagneen ja sitten Uppsalaan Ruotsiin. Ensimmäisen teoksensa hän julkaisi vasta 46-vuotiaana, se oli romaanitrilogian "Alberte og Jakob" (1926) ensimmäinen osa. Hän oli kuitenkin jo sitä ennen julkaissut novelleja lehdissä. Henkilönä Sandel suojeli tarkasti yksityisyyttään ja eli varsin eristäytynyttä elämää.


title: Cora Sandel

text: Sandelin teoksia ovat muun muassa:


title: EVR Cargo

text: EVR Cargo on virolainen tavaraliikennettä harjoittava rautatieyhtiö. EVR Cargo on maan suurin tavaraliikenneoperaattori. Sen omistaja on Viron valtio.


title: EVR Cargo

text: Yhtiönä EVR Cargo syntyi vuonna 2012 Eesti Raudteen jakaantuessa. Yhtiön historia juontaa 1870-luvulle, jolloin rautatieliikenne Virossa alkoi.


title: EVR Cargo

text: EVR Cargo on tavaraliikenneoperaattori. Suurin osa yhtiön liikenteestä (67 % vuonna 2014) on kauttakulkuliikennettä Narvan, Valgan ja Koidulan kautta Muugan, Sillamäen ja Paldiskin satamiin - tai päinvastoin.


title: EVR Cargo

text:
Yhtiön kuljettama tavaramäärä oli vuonna 2014 15,8 milj. tonnia. Määrä on laskenut usean vuoden ajan. Rahdista 8,1 milj. tonnia oli Venäjän-kauttakulkuliikennettä ja 1,8 milj. tonnia Kazakstanin-liikennettä.
Yhtiön liikevaihto oli vuonna 2014 74 miljoonaa euroa.


title: EVR Cargo

text: EVR Cargolla on 75 veturia ja yli 3 000 tavaravaunua.


title: Ajaminen

text: Ajaminen eli ajoneuvon kuljettaminen on ajoneuvon hallittua liikuttamista.


title: Ajaminen

text:
Ajoneuvo on Suomen lain mukaan maalla kulkemaan tarkoitettu laite, joka ei kulje kiskoilla. Ajoneuvot jaetaan laissa rakenteensa ja osin käyttötarkoituksensa mukaan seuraaviin luokkiin:
Ajoneuvon kuljettamista säännellään tarkasti erilaisilla kansainvälisen oikeuden normeilla. Näitä ovat mm. vaatimukset ajoneuvojen kunnosta, varusteista yms.; eri ajoneuvoluokkien (henkilöauto, kuorma-auto, linja-auto, ajoneuvoyhdistelmä) kuljettajalle asettamat vaatimukset mm. ajokorttiluokkien suhteen sekä kansainvälisesti yhtenäiset liikennesäännöt. Lisäksi eri maissa on omaa, ajoneuvoliikennettä koskevaa kansallista säädöstöä kuten esim. Suomessa Maastoliikennelaki tai Saksassa suurkaupunkeja koskevat ympäristövyöhykesäännökset, jotka voivat rajoittaa tietyntyyppisillä ajoneuvoilla määrätylle alueelle ajamista.


title: Ajaminen

text: Maailman ensimmäinen varsinainen automatka ajettiin Saksassa elokuussa 1888, kun ensimmäisen patentoidun moottoriajoneuvon, "Benz Patent-Motorwagenin" kehittäjän Karl Benzin vaimo Bertha Benz ajoi Saksan Mannheimista Pforzheimiin ja takaisin. Bertha lähti, yhdeltä sivultaan yli sadan kilometrin mittaiselle matkalle, poikiensa Richardin ja Eugenin kanssa, miehensä tietämättä ja ilman viranomaisten lupia. Ajokkina heillä oli Benzin ajoneuvon kolmas koekappale, jonka huippunopeus tasamaalla oli n. 16 km/h. Matkan nimellinen tarkoitus oli Berthan halu tavata äitiään, mutta todellinen syy oli hankkia julkisuutta ja sitä kautta myyntitilauksia ajoneuvolle, johon Benzin pariskunta oli sijoittanut paljon rahaa. Autolla oli tähän mennessä ajettu vain lyhyitä testilenkkejä ja Bertha arvioi että tempaus piristäisi kangerrellen alkanutta myyntiä. Berthan arvio osui oikeaan ja yhden miehen keksinnöstä kehittyi, Benzin perhebisneksen kautta, osa tämän päivän Mercedes-Benz-yhtiötä.


title: Ajaminen

text: Vuonna 1899 Freelan Stanley ja hänen vaimonsa Flora ajoivat, vastaavantyyppisenä julkisuustempauksena, "Stanley Steamer" -automobiililla Yhdysvaltain New Hampshiren osavaltiossa sijaitsevan Mount Washingtonin huipulle. Kyseinen vuori on Yhdysvaltojen koillisosan korkein. Nousu vuorelle, 12 kilometrin mittaista kärrypolkua pitkin, vei aikaa yli kaksi tuntia ja se oli ensimmäinen kerta kun vuorelle oli ajettu muulla kuin hevosvetoisella ajoneuvolla.


title: Ajaminen

text: Turvallinen ja sujuva ajaminen edellyttää kuljettajalta paljon muutakin kuin ajoneuvon teknistä hallintaa. Kuljettajan tulee olla selvillä siitä, kuinka hänen ajoneuvonsa käyttäytyy eri tilanteissa. Lisäksi kuljettajan on oltava koko ajan selvillä siitä, mitä hänen ajamansa auton edessä, sivuilla, takana ja sisällä tapahtuu ja mitä on mahdollisesti odotettavissa. Harjaantuneelle kuljettajalle, yleensä ammatikseen ajaville, kehittyy ns. liikennesilmä, jolloin he muuta liikennettä seuraamalla pystyvät arvioimaan todennäköisiä tulevia tapahtumia hivenen etukäteen. Tämä taito on erityisen tärkeä raskaiden ajoneuvoyhdistelmien kuljettajille, koska niissä olosuhteissa ennakointi on nopeaa reagointia monin verroin tärkeämpää. Harjaantunut kuljettaja kykenee ajamaan rentoutuneemmin, koska sen sijaan että hän reagoisi kaikkiin lukuisiin ärsykkeisiin joita liikenneympäristössä on, hän rutiininomaisesti haravoi ympäristöstään poikkeamia ja pystyy keskittymään niihin.


title: Ajaminen

text: Ajamisen fyysiset perusvaatimukset ovat, että kuljettaja kykenee hallitsemaan ajoneuvonsa suuntaa, kiihtyvyyttä ja hidastuvuutta. Moottoriajoneuvon käytön asettamat lisävaatimukset ovat että kuljettaja kykenee:Itse ajmiseen liittyvinä tapahtumina kuljettajan tulee ymmärtää oikean ajoasennon merkitys ja asettaa istuin ja kätensä niin, että ne ovat rennossa ajoasennossa, koska tällä on suuri merkitys ajovireyteen. Lisäksi kuljettajan tulee ymmärtää ajoneuvodynamiikkaa, jotta hän suoriutuu turvallisesti:


title: Ajaminen

text: Ajamisen psyykkiset edellytykset ovat, että kuljettajan vireys- ja terveydentila ovat riittävän hyviä, jotta hän kykenee suoriutumaan myös stressiä aiheuttavista ajotilanteista rauhallisesti ja turvallisesti. Ajoneuvon käytön fyysisten vaatimusten lisäksi kuljettajan tulee kyetä ottamaan huomioon kaikki muuttujat, kuten keli ja muu liikenne, ja tekemään näiden pohjalta oikeita ratkaisuja. Harjaantuneen kuljettajan ominaisuuksiin kuuluu, että hän ei hermostu muiden tekemistä virheistä eikä pyri opettamaan kanssa-autoilijoilleen oikeaa liikennekäyttäytymistä, vaan keskittyy ainoastaan mahdollisen vaaran välttämiseen. Harjaantunut kuljettaja kykenee myöntämään omat virheensä ja analysoimaan ne, jotta sama virhe ei uusiutuisi.


title: Ajaminen

text: Lainsäädännössä on määrättyjä sairauksia potevien ihmisten ajo-oikeutta rajoitettu osittain tai kokonaan. Esimerkiksi neurologiset sairaudet estävät kuljettamasta muita kuin henkilöautoa. Lisäksi lainsäädännössä on otettu huomioon ikääntymisen aiheuttamat fysiologiset muutokset ihmisessä ja ajokortin haltijan on määräajoin käytävä lääkärintarkastuksessa, jossa todetaan, onko hänellä vielä riittävät edellytykset selviytyä liikenteessä turvallisesti. Suomen lainsäädäntö velvoittaa tutkivan lääkärin tekemään havainnoistaan ilmoituksen ajokorttiviranomaisille.


title: Ajaminen

text: Joidenkin lääkeaineiden vaikutuksen alaisena ajamista tulisi välttää ja joidenkin osalta ajaminen on täysin kielletty.


title: Ajaminen

text: Ajaessaan moottoriajoneuvoa yleisesti liikennöidyllä alueella, kuljettaja on monen eri lain ja säädöksen alainen. Tärkeimpinä näistä voidaan mainita Tieliikennelaki, joka määrittelee liikennesäännöt ja on perustana turvalliseen liikkumiseen Suomen teillä. Laissa säädetään tienkäyttäjän velvollisuuksista, vastuista, huomioinnista, reagoinnista, itsensä ilmoittamisesta, rangaistuksista sekä oikeuksista. Lisää kuljettajan oikeuksia ja velvollisuuksia sanelevaa säännöstöä löytyy Ajokorttilaista, Liikennevakuutuslaista, Ajoneuvorekisterilaista ja ajoneuvojen katsastusta koskevista säädöksistä. Useimmissa valtioissa on ajoneuvolla ajaminen alkoholin tai huumaavien aineiden vaikutuksen alaisena kiellettyä. Veren alkoholipitoisuuden sallittu määrä eli nk. promilleraja kuitenkin vaihtelee suuresti.


title: Ajaminen

text:
Suomessa tuli 19. tammikuuta 2013 voimaan uudistettu ajokorttilaki, joka määrää mm. seuraavaa:
- Henkilöautojen, moottoripyörien, mopojen ja traktorien ajokortit ovat voimassa 15 vuotta kerrallaan.
- Voimassaolo päättyy viimeistään silloin, kun kuljettaja täyttää 70 vuotta. Tämän jälkeen kortti on voimassa viisi vuotta kerrallaan.
- 70 vuotta täyttäneen pitää liittää hakemukseen mukaan lääkärinlausunto.
- Kuorma- ja linja-auton ajokortin omistavan täytyy hankkia lääkärinlausunto täytettyään 45 vuotta.
- Kaikissa ajokorttiluokissa luovutaan 45-vuotiaiden näöntarkastuksesta.


title: Ajaminen

text: Suomessa, kuten lähestulkoon maailman kaikissa valtioissa, kuljettajan on ajo-oikeuden saadakseen läpäistävä hyväksytysti ajokoe ja kirjallinen tai suullinen koe. Lähes kaikki valtiot antavat kokeet hyväksytysti läpäisseen, terveysvaatimukset täyttävän henkilön, kuljettaa ajoneuvoa julkisilla teillä. Kansainvälisten sopimusten mukaisesti henkilön kotimaassaan suorittama ajokorttitutkinto oikeuttaa hänet kuljettamaan ajokorttiluokkansa oikeuttamia ajoneuvoja lähes kaikissa maissa. Kansainvälinen ajokortti "(IDP, International Driving Permit)" on virallinen, maailman valtakielille tehty käännös kansallisesta ajokortista. Kansainvälisiä ajokortteja voi Suomessa hankkia kahta erilaista mallia, jotka on määritelty kansainvälisissä tieliikennesopimuksissa: Genevessä 1949 ja Wienissä 1968.


title: Ajaminen

text: 1949 mallin mukainen kansainvälinen ajokortti on voimassa yhden vuoden myöntämispäivästä. Mallin 1968 kortti on voimassa enintään 3 vuotta myöntämispäivästä. Kukin valtio on määritellyt lainsäädännössään, millaisen ajokortin se hyväksyy. Jotkut maat rajoittavat sekä kansallisen että kansainvälisen ajokortin voimassaoloa erityisesti silloin, jos ulkomaille mennään muussa kuin turistimatkatarkoituksessa. Maahanmuuttotapauksissa on parasta ottaa yhteys paikallisiin viranomaisiin ja varmistaa heiltä, millaisella ajokortilla tulevassa kotimaassa saa autoilla. Esimerkiksi Saudi-Arabiassa naiset eivät saa kuljettaa yleisillä maanteillä minkäänlaista ajoneuvoa, sen paremmin moottoroitua kuin moottoroimatontakaan.


title: Ajaminen

text: Suomessa on vuodesta 1996 lähtien ollut käytössä nykyinen liikennerikkomusten seuraamusjärjestelmä. Järjestelmä vastaa periaatteiltaan useissa Euroopan maissa (mm. Saksa, Ranska) käytössä olevia virhepistejärjestelmiä. Suomen järjestelmässä toistuvasti liikennerikkomuksiin syyllistynyt kuljettaja määrätään ajokieltoon. Poliisi määrää ajokiellon, jos kuljettajalle kertyy kolme rikkomusta yhden vuoden tai neljä rikkomusta kahden vuoden aikana. Uusien kuljettajien ajo-oikeuteen puututaan yhtä rikkomusta aikaisemmin.